OH3AC Kerhokirje 2021-9: Radiorauhan julistus 24.12. 1215SA. Älä luota kompassiin. Ragnylle, OH6LRL; tunnustus. Hameja H - OH3AC Keskustelupalsta\nOH3AC Kerhokirje 2021-9: Radiorauhan julistus 24.12. 1215SA. Älä luota kompassiin. Ragnylle, OH6LRL; tunnustus. Hameja H\nViestiKirjoittaja OH2BU » 02.12.2021 19:14\nOH3AC Kerhokirje 2021-9\nRadiorauhan julistus ja jouluterveiset 24.12.2021 klo 12:15 SA\nAarre, OH1OE; "Suuremman Suomen puolesta" -kirjan päähenkilönä\nBeverage-antenni täytti sata vuotta! Tällainen se on ja näin se toimii!\nMikko Porvali: "Kohti itää". Radiotiedustelun uusi kulttikirja ilmestyi\nEpäily robottikusoista aiheutti pedition hylkäämisen. Conway 3D2CR\nManu, OH6EXA; kunnostaa Huutokauppakeisarille "putkiradion"\nRagnylle, OH6LRL; merkittävä ja ansaittu kansankäräjien tunnustus\nIARU "band plan"-ehdotus: digikaistat levenevät, SSB-kaistat kapenee\nIARU uskoo yhteiselämään Galileon kanssa. Mittaukset ratkaisevat.\nIARU Region 1 uusi puheenjohtaja ja hallitus. Suomalaiset IARU:ssa\nJorma, OH2RJ; Hesarin ison radiojutun tähtenä\nKaksoisagentit radioaalloilla. Suomen radioharhautustoiminta 1941–44\nÄlä luota kompassiin – oikea suunta saattaa heittää jopa 10-15 astetta!\nKasvatuslamput häiritsevät radiotaajuuksia jo Suomessakin\nKirjastot poistavat vanhoja radio-/elektroniikkalehtiä, pyydä itsellesi!\nOssin, OH3YI; sähkötysavain meni halvalla Huutokauppakeisarissa\nSote-alueuudistuksella myös merkittävä vaikutus radioamatööreille\nSyksyn kurssilta taas ennätysmäärä uusia radioamatöörejä\nVoisinko vuokrata mastoni kännykkätukiasemaa varten?\nWisa Woodsat'in laukaisu viivästyy. Syy: IARU:n periaate\nJouluglögit Kerholla ma 13.12.2021 klo 17:00 lähtien\nKerholla nyt toimiva PRT-radio. Mukana 6.12. PRT-tapahtumassa\nMaailman kunnollisin radioamatööri Tomi, OH3TKN; Silent Key\nOT Reiska, OH2HK; Silent Key\nEpassi ja EazyBreak: Nyt on aika tyhjentää vuoden loppusaldo\nItsenäisyyspäivänä ruuhkaa: OI-aktiviteetti, PRT ja Kuutosten Cup\nAsenna vaijerilukko oikein, kun kiinnität harusta\nKiinteän, mutta suunnattavan antenniryhmän ominaisuuksia\nPerustietoa: Miten taajuussyntetisaattori toimii?\nKymmenen tyhmintä tapaa käyttää yleismittaria\nBaofeng GT-5R korvaamassa teknisesti Baofeng UV-5R -rigin\nMyös Euroopan Unioni huolissaan aurinkopaneeliasennuksista\nSuomen LV-407 -radiot toimivat vain USB:llä!\nViestiliikenneharjoitusksen 19.-20.11.2021 raportti\nMikko Porvali: "Kohti itää" Radiotiedustelun uusi kulttikirja Kaksoisagentit radioaalloilla. Suomen radioharhautustoiminta 1941–44\nKirjastot poistavat radio- ja elektroniikkalehtiä, pyydä itsellesi!\nKotimainen laadukas avainnusosa KBX380\nRadioamatöörit radioasemilla tekniikassa vähentyneet\nFT8- ja LoTW-ohjelmien päivitysversiot: WSJT-X pikkukorjattu\nLausuntopyyntö: Galileon julkisesti säännelty palvelu käyttöön 2024\nMiten asentaa FT8- ja muut digimodet Icom IC-7300 kansanradioon\nRuotsin SSA kertoo IARU:n tulevaisuustyöryhmän kokouksesta\nIARU haluaa laajentaa "radioamatöörin" käsitettä\nOssin, OH3YI; sähkötysavain meni halvalla 5 € Huutokauppakeisarissa\nHuutokauppakeisari ja Manun, OH6EXA; kunnostama "putkiradio"\nIARU "band plan"-ehdotus: digikaistat levenevät, SSB-kaistat kapenee IARU uskoo yhteiselämään Galileon kanssa. Mittaukset ratkaisevat.\nARRL kamppailuun "siistin" signaalin puolesta\nRanska muutti tutkintomaksut ja pätevyystodistuksen ilmaisiksi!\nWRC-23 pidetään 20.11.-15.12.2023 Arabiemiraateissa, A6\nJessica Rosenworcal nimitetään tärkeimpään telehallintovirkaan\nFCC hyväksyy vihdoin mallinnetut suuntakuviot\nBrittien Ofcom antoi 146-147 MHz kokeilutarkoituksiin\nPuskauutisia: Pasi, OH1MM; maailman paras. Kari, OH2HT; nousussa.\nPuskauutisia: Suomessa nyt 26 uutta puskaa, 200 lisää ensi vuonna\nMuista lunastaa vanhat IRC-kuponkisi viimeistään 31.12.2021\nEUDXF:llä ja GDXF:llä toimiva DX-peditioiden QSL-palvelu\nOHDXF kiillottaa kuvaansa – nettisivulla uutta raikasta ilmettä\nPilvenpiirtäjät häiritsivät radioita. Rakennettiin maailman korkein ...\nTilaa ilmainen pizza sähköttämällä\nLoppuvuoden mahtava kanadalainen Communicator-lehti\nAiemmin merkittävästä bakeliitista on tullut merkittävä keräilykohde\nTarkennus juttuun: "SRAL pyrkii edelleen estämään kurssit Lahdessa"\nTimo, OH1TH: Joko liiton sinikäyrä kääntyy positiiviseen suuntaan?\nJouluaatto 24.12. klo 12:15 SA: Radiorauhan julistus ja jouluterveiset\nJoulurauhan perinne ulottuu Suomessa aina 1300-luvulta saakka. Aikanaan joulurauha oli lakien mukaan voimassa 20 vuorokautta alkaen jouluaatosta ja päättyen nuutinpäivään, 13. tammikuuta.\nRadiorauhan julistus Lahden Radiomäeltä ja joulutervehdykset[/b][/color]\nLahden Radioamatöörikerho ry, OH3AC; julistaa Suomen ainoalta Radiomäeltä valtakunnallisen joulun radiorauhan alkamaan jouluaattona 24.12.2021 klo 12:15 SA. Radiorauhan julistus seuraa Turun joulurauhan julistuksen perinnettä ja se annetaan tietenkin vain radioaalloilla.\nJulistus luetaan klo 12:15 SA ja se on kuultavissa taajuudella 3.685 kHz ja sitä seuraa julistuksen toistaminen klo 13:00 paikallisella kahden metrin ja klo 13:30 70 cm toistinasemalla. Julistuksen antavat kerhon jäsenet Kalevi Kuukso, OH3NAO; ja Saku Salminen, OH3BKL.\nSuomesta on puuttunut paikka ja taajuus kaikille vaihtaa ja toivottaa joulutervehdyksiä. Julistuksen jälkeen radioamatöörit voivat tulla nyt kuittaamaan radiorauhan julistuksen ja kertomaan omat joulutervehdyksensä muille radioamatööreille.\nJouluglögit Kerholla ma 13.12.2021 klo 17:00-20:00 SA\nKerhon hallitus päätti etukäteen viisaasti – ikäänkuin se olisi tiennyt – että tänä vuonna ei kannata järjestää pikkujoulua.\nKun joulu on kuitenkin vuoden tärkeintä aikaa, järjestää Kerho ma 13.12.2021 pienimuotoisen mutta lämpimän glögitilaisuuden. Kerhon koulutusluokassa on tarjolla klo 17:00 lähtien glögiä, kahvia, pikkuleipiä ja piparia.\nSamalla voit katsoa, mitä mielenkiintoista Kerhon rompepöydiltä löytyy. Koronapassia emme vaadi nähtäväksi, kun tiedämme kuinka vastuulliset kerholaiset eivät edes oireellisina tule tilaisuuksiin.\nKerhon nykyhistorian 52. kurssi alkoi ti 19.10.2021. Kurssin piti päättyä ti 30.11.2021, mutta kurssilaisten pyynnöstä pidetään vielä ylimääräinen kurssi-ilta ensi ti 7.12.2021.\nKurssi järjestettiin hybridinä eli samanaikaisesti sekä Teams-ohjelmalla että Kerhon koulutusluokassa. Osanottajia oli ympäri Suomea, olihan kyseessä siis valtakunnallinen kurssi. Nettiyhteys toimi hyvin ja ihan oikeasti Rovaniemeltä Hankoon, Raumalta Savitaipaleelle – ja kymmenillä paikkakunnilla näiden välillä - puhumattakaan kahdeksasta pääkaupunki-seutulaisesta. Osanottajamäärä oli positiivinen yllätys. Ja porukka uskomattoman fiksua ja mukavaa!\nKurssilla kokeiltiin nyt kahta uutta koulutusstrategiaa:\n- Kello 17:00-18:00 oli varattu keskustelulle ja kysymyksille edellisestä oppitunnista\n- Kello 18:00-21:00 oli varsinainen opetus, keskellä 10-15 min tauko.\n- Kello 21:00-22:00 oli varattu keskustelulle ja kysymyksille oppitunnista.\nStrategia toimi tältä osin hyvin! Sekä etko- että jatkotunnilla ratkaistiin kurssilaisten mieleen jääneitä kysymyksiä mutta vielä enemmän keskusteltiin ja käytiin läpi yleisiä asioita ra-toiminnasta. Käytiin läpi ham spirit, rigit, antennit, QSL-kortit ym. Uskon, että tällä kurssilla on tähän astisista kursseista paras ja laajin yleistietämys radioamatööriitoiminnasta.\nToinen strategia oli jo aiemmin käytössä ollut kertaus. Jos edellisellä tunnilla oli käytetty vaikkapa tunti antenniasioihin, seuraavalla kerralla asiaa kerrattiin noin 20-30 minuuttia samalla tuomalla kurssilaisille uutta selventävää materiaali ja kuvia niiltä osin, kun tuntui että joku asia ei mennyt perille. Sanotaan kertaamisen olevan oppimisen äiti.\nHyvin tuntui oppi menevän perille. Kurssin loppumetreillä porukasta löytyi jo kaksi tunnuksen omaavaa ja neljä K-moduulin suorittanutta puoliamatööriä.\nKurssijohtajana ja opettajana toimi Jari, OH2BU; ja teknisenä apuna ja kurssikoordinaattorina toimi kerhomestati Eetu, OH3BLT.\nKerhon radiohuoneesta löytyy nyt aivan loistavan hieno VREH eli Bertta. VREH (P-12-6) eli ”Bertta” on suurikokoinen ja tehokas, kaksikanavainen lähetin-vastaanotin, ns. B-radio eli sitä käytettiin armeijakunnan, divisioonan ja rykmentin kenttäradiona.\nKangasalan Radiokerhon, OH3ABN; aina luotet-tavilta sivuilta löytyy Bertasta paljon kerrottavaa\nKerhon Bertta odotti jonkin aikaa kunnostusta. Kake, OH3XU; tarttui vihdoin toimeen ja teki radiolle ruumiinavauksen. Laite oli ikäisekseen huippukunnossa, mutta yksi neljäpiikkinen liitin oi hapettunut kopperoksi. Sen vaihta-misella ja pienellä putsauksella laite antaa nyt CW:llä 50 W ja AM:llä 20 W. Manun, OH7UE; rakentama poweri antaa täsmälleen oikeat sähköt.\nHieno laite siunataan uuteen käyttöön Perinne-radiotapahtumassa ma 6.12.2021. (Katso Tapahtuma-osiosta kellonajat ja taajuudet) Ääneen tulee kunniakas tunnus OH3AC/SA. Kyseessä on siis sodanaikainen radiolaite.\nTervetuloa vastaamaan kutsuun!\nMaailman kunnollisin radioamatööri Tomi, OH3TKN; Silent Key 21.10.2021\nJos maailman kaikista radioamatööreistä olisi pitänyt valita kunnollisin, auttavaisin ja ystävällisin, Tomi Nikkari, OH3TKN; olisi varmaan ollut Top 10-listalla. Valitettavasti Tomi on nyt poissa luotamme, hänen maallinen vaelluksensa päättyi 21.10.2021. Tomilla oli tulevaisuus edessä, hän oli vain 30-vuotias.\nTomi harrasti pienestä pitäen radioita. Kotona oli LA-laitteet ja antennit. Niillä hän tutustui radioliikenteeseen ja oppi jo pienestä pitäen liikennöinnin alkeet isän opissa. Vain reilua viikkoa ennen poismenoaan hän osti Kerhon rompepöydältä kaksi LA/CB-radiota. Verestelläkseen.\nTie radioamatööriksi oli kuitenkin pitkä. Tomin haave oli saada ihan oikea radioamatöörilupa. Oppiminen tai opiskelu ei ollut hänen leipälajinsa ja tuskin kukaan muu olisi jaksanut nähdä yhtä paljon vaivaa. Hän istui ja kuunteli läpi Kerhon kolme perusluokan kurssia, ennen kuin uskaltautui tutkintoon. Tutkintoon, jonka hän suoritti jännityksestään selvittyään lähes huippupisteillä. Osaaja!\nTutkinnon opit menivät hyvin läpi. Jos joku uskalsi sanoa ”Tauno-Kalle-Niilo”, hän korjasi että se on virallisesti ”Tyyne-Kalle-Niilo.” Tomi oli usein Kerhon toistinasemilla eikä ikinä maailmassa kukaan pysty workkimaan oikeammin tai paremmin. Hän oli kohtelias ja esimerkillinen työskentelijä ja oli myös valmistautumassa jo yleisluokan tutkintoon.\nHän oli myös enemmän kuin avulias. Kun Kerhon missä tahansa talkoissa tarvittiin apua, hän oli ensimmäisenä jonossa ilmoittautu-massa. Mikään työ ei ollut vierasta, hän tarttui kaikkeen innolla. Isokokoisena ja vahvana hän oli oiva fyysiseen työhön, josta me muut mielellään laistoimme – kuten kuvassa trimmerillä katkomassa vesaikkoa. Hän piti mastotöistä ja oli niissäkin esimerkillinen: kaikki valjaat, nostoköydet, sakkelit ja muut olivat 100 %:sti voimassa olevien määräysten mukaisesti, nollatoleranssilla.\nLähes jokaisessa kerhoillassa hänellä oli mukanaan joku uusi tekninen vempele, jota hän mielellään näytti muille. Hän oli työn ohessa opiskellut kiinteistönhoitajaksi ja osasi käyttää lähes mitä tahansa työkalua tai konetta. Voisi jopa sanoa hänellä olleen Ihmemies MacCyverin vikaa.\nTomi oli vapaaehtoisena mukana Finlandia-hiihdon, Salpausselän kisojen, VPK:n ja monien muiden yhteisöiden järjestelyissä. Mutta radioamatööri-harraste oli hänelle se ehdottomasti kaikkein tärkein. Se oli hänen elämänsä johtava innostus ja ilon lähde. Valitettavasti tässä häntä pääsi käärme puremaan. Lahdessa messuilla vieraillut liiton puheenjohtaja arvosteli hänen persoonaansa ja olemustaan räikeällä alatyylisellä tavalla. Hyvällä hamien turvaverkolla ja kaveripiirillä Tomi selvisi hyökkäyksestä viikkojen masen-nuksen ja terapian jälkeen. Hän ei kuitenkaan koskaan ehtinyt saada anteeksipyyntöä.\nKerho jää kaipaamaan rehtiä ja reilua Tomia, amatöörien amatööriä! Tyyne-Kalle-Niilo.\nSurulla otimme vastaan tiedon, että OT Reino Janhunen, OH2HK; on nyt Silent Key.\nReiska on aina ollut sananvapauden suuri esitaistelija ja se yhdisti hänet OH3AC Kerhokirjeeseen. Reiska oli Kerhokirjeen mentori ja avustaja, joka antoi hyviä juttuvihjeitä ja neuvoi myös sisällön rakentamiseessa. Muutaman kerran hän kritisoi juttuja joko liiasta suoraviivaisuudesta tai liian pitkästä asian pyörittelystä. Kritiikki otettiin nöyränä vastaan. Hän ei kuitenkaan halunnut itselleen mainetta, huomiota tai kuuluisuutta.\nHänen kanssaan oli antoisaa ja avartavaa käydä läpi tapahtumia viimeisen 30-40 vuoden aikana. Vaikka terveys hiljaa petti, oli muisti ja ajatus terävä. Moni aiemmin piilossa ollut seikka, asia tai henkilö sai uutta valoa.\nReiska optimistina odotti uutta aurinkoa suomalaisen ra-toiminnan ylle. Henkilökohtaisesti hän oli pettynyt 100-vuotishistoriikkiin ja mietti, miten kerätä varoja niin, että uusi historiikki saataisiin pian ulos. Hän oli jo mielessään valinnut aikalaiset kirjoittajat.\nToistuvat sairaskohtaukset ja näön vielä suurempi heikkeneminen veivät lopulta Reiskan voimat lyhyen hoivakotijakson jälkeen. Monet julkaisemattomat kirjoitukset tulevat vielä pitämään Reiskan mediassa.\nEpassi ja EazyBreak: Nyt on aika tyhjentää vuoden loppusaldo Kerholle\nMoni työnantaja on mukana ePassi- tai EazyBreak-järjestelmässä. Kun työnantaja antaa työntekijälle ePassin tai EazyBreaki'in, voi työntekijä käyttää sitä verovapaasti harrastuksiinsa 400 €:lla vuodessa.\nTyönantajan lataama vuosittainen saldo – yleensä siis 400 € - nollautuu käyttämättömiltä osin vuoden lopussa. Monelta on koronan vuoksi jäänyt saldoa tänä vuonna käyttämättä.\nLahden Radioamatöörikerho ry, OH3AC; on mukana palveluntarjoajana kummassakin järjestelmässä ja sen kautta voi maksaa jäsen- tai kurssimaksunsa tai antaa tukimaksun Kerholle.\nPäivystäjän tehtävä on ”miehittää” asema päivystysaikana. Yhteyksiä voi pitää mielensä mukaan tai keskittyä vierailijoihin. Museon vierailijoille esitellään toimintaa ja kerrotaan ra-toiminnasta ja mm. kursseista. Vierailijoille voidaan jakaa esitteitä ym. tai antaa pitää second operator-yhteys. Päivystys tarjoaa erinomaisen tilaisuuden opastaa vasta-alkajaa workkimisen jalossa taidossa mutta tuo kokemusta myös omaan workkimiseen. Päivystäjä pääsee samalla tutustumaan myös museon laajoihin näyttelyihin.\nKerhon uusi puhelinnumero ohjautuu Kerhomestarille Eetulle, OH3BLT.\n1\t2 abc\t3 def\nOI-aktiviteetti ma 6.12.2021[/b][/color]\n- Sotilasradioamatöörit viettävät Suomen itsenäisyyspäivää ra-taajuuksilla ma 6.12.2021. Asemat tunnistat OI-kutsumerkistä.\nMuista anoa hienoa OI-awardia, kun olet työskennellyt 10 eri OI-asemaa. Kätevän listauksen voimassa olevista OI-tunnuksista löydät tästä linkistä. Tulosta se ja merkitse siihen workkimasi Oi-asemat\nPerinneradiotapahtuma PRT33 ma 6.12.2021\nPRT on kaksi kertaa vuodessa järjestettävä tapahtuma, jossa otetaan yhteyksiä museoikäisiä ja sodanaikaisia radiolaitteita käyttäviin hameihin joko sähkötyksellä (CW) tai puheella (AM/SSB). PRT ei ole kilpailu, vaan kunnioitus vanhoja veteraaniradioita ja niitä käyttäneitä radioveteraaneja kohtaan. Asemat työskentelevät pääosin 3,5 MHz:n (80 m) ja 7 MHz:n (40 m) ra-taajuuksilla.\nTapahtuma-ajat ja modet tänä vuonna:\nCW: 08:00-10:00 SA ja 12:00-14:00 SA\nAM: 10:00-12:00 SA ja 14:00-16:00 SA\nJos perinneradio on yli 40-vuotta vanha, voi käyttää tunnuksessa lisäosaa /S tai jos laitetyyppi on ollut palveluskäytössä jo toisen maailmansodan aikana, lisäosaa /SA. Katso täältä lisää:\n”Kuutosten kuppi” on itsenäisyyspäivänä pidettävä CW-kilpailu. Se on tunnin mittainen, jossa workitaan 80 ja 40 m bandeilla. Kilpai-lussa workitaan kaikkia asemia mutta OH6-asemat ovat kertoimina piirinumeroiden lisäksi. Kilpailun järjestää Keski-Suomen Radioamatöörit, OH6AD.\nVain CW, 08:00-08:59 UTC (10:00-11:00 SA).\nSuositellut taajuusalueet: 3510–3550 kHz, 7010–7040 kHz.\nKilpailusarjat: Kuutoset ja Muu Suomi\nYleis- ja perusluokka, max. 100 W ja QRP, max. 5 W\nKun masto on saatu pystyyn tai antenni muuten putken päähän, useimmat ovat tyytyväisiä katsottuaan kompassilla antennille suuntaa. No, ei pitäisi olla tyytyväinen, sillä antennisuunta saattaa heittää jopa 10-15 astetta oikeasta suunnasta ja moni DX saattaa jäädä workkimatta.\nOnko sillä mitään merkitystä, jos suunta heittää jopa kymmenen astetta? Jos käytät pientä yagia, sanotaan 3-5 elementtiä, sillä ei juurikaan ole suurta merkitystä. Näiden antennin suuntakuvio on usein lähempänä päärynää. Mutta jos elementtejä on kuusi tai yli tai käytät stakattuja (kerrostettuja) antenneita, oikealla suunnalla alkaa olemaan jo varsin suuri merkitys!\nAntennin suuntakuvio ratkaiseva\nJokaisella suunta-antennilla on suuntakuvio, joka kertoo kuinka tarkasti antenni suuntaa pääkeilaan. Mitä enemmän antennissa on elementtejä tai mitä pidempi puomi, sitä enemmän se suuntaa.\nOheisessa kuviossa on hieman korostettu monielementtisen antennin suuntakuvio. Antennia katsotaan ikäänkuin ylhäältä, sen päältä ja antenni on kohdistettu 360 asteeseen. Kun pääkeilan signaalivoimakkuus on juuri suurimman ympyrän 360 eli 0-asteessa, sisäympyrät merkitsevät yleensä joko kolmen viiden tai kuuden desibelin vaimennusta pääkeilan suunnasta.\nTässä kuviossa on käytetty kuuden desibelin sisäympyröitä. Jos nyt katsot suuntaa 350 astetta tai 10 astetta, huomaat että antennin sininen suunta-kuvio on laskeutunut pääkeilan kärjestä jo lähelle -6 dB:n ympyrää, melko tarkasti noin viiden desibelin kohdalle. Tämä kertoo sen, että jos antenni on 10 astetta pois ”oikeasta” suunnasta, lähetyksen voimakkuus on siihen suuntaan 5 dB:ä vaimeampi!\nKuinka paljon sitten on – 5 dB! Jos pääkeilassa antennistasi lähtee 100 W, -5 dB:n kohdalla siitä säteilee enää noin 33 W! (100/3.125) Miksi antaisit muille tasoitusta 5 dB? Tai lähes yhden S-yksikön!\nUnohda kompassi, koska eranto pettää aina\nKompassi ei näytä oikeaa suuntaa. Kompassilla on eranto, joka johtuu siitä, että Maan magneettikentän pohjoinen ei ole samassa paikassa kuin karttapohjoinen. Suomessa eranto vaihtelee Ahvenanmaan 6 asteesta itärajan jopa 14 asteeseen. Myös paikalliset kalliot ym. saattavat muuttaa erantoa.\nJos siis kompassisi näyttää pohjoiseen ja asut vaikkapa Kuopiossa, oikea suunta on 13 astetta pielessä. Lisäksi eranto kasvaa noin yhden asteen viidessä vuodessa, koska magneettinen pohjoisnapa siirtyy koko ajan kohti itää, 15-55 km vuodessa. Katso alla olevasta linkistä ”Eranto Suomessa”-kartta.\nOta tarkka suunta kuusta tai auringosta WSJT-X -ohjelmalla\nKaksi tärkeintä taivaankappalettamme ovat hyvä tukipylväs! Kuu tai aurinko näkyy taivaalla, mutta mistä tietää missä suunnassa ne ovat?\nJos – ja kun – käytössäsi on suosittu FT8-ohjelma, klikkaa ylhäältä ”View” ja sen alapalkista ”Astronomical data”. Saat oikealla olevan kuvan mukaisen taulukon, joka kertoo että juuri sillä hetkellä kuu oli suunnassa (Az:) 199.7 astetta ja (El:) 23.9 astetta ylhäällä horisontista.\nVastaavasti aurinko oli suunnassa (SunAz:) 321,5 astetta, mutta koska oli ilta, se oli jo (SunEl:) 43,3 astetta horisontin alla.\nNyt tiedät varmasti oikean suunnan, jossa kuu tai aurinko on sillä hetkellä. Oletuksena tietenkin, että olet syöttänyt WSJT-X -ohjelmaan oikeat koordinaattisi.\nJos sinulla on kompassi, jossa on säädettävä erannonkorjaus, suuntaat kompassin kohti kuuta ja säädät kompassin näyttämään (tässä tapauksessa) suuntaa 199,7 astetta. Hyvä, kohtuuhintainen kompassi, jossa on erannonkorjaus, on esimerkiksi Suunto MC-2.\nTai käytä mieluimmin HamGPS-ohjelmaa\nOH3AC Kerhokirjeessä 2020-7 kerrottiin HamGPS-ohjelmasta, joka asennetaan kännykkään.\nOhjelma löytyy tietenkin PlayKaupasta ”HamGps”-nimellä ja helppo asennus kestää muutaman sekunnin. Se on jokaisen puska-aktivistin ja hamin pakollinen ohjelma!\nKoska HamGPS paikantaa sijaintisi jopa viidentoista satelliitin tietojen perusteella, se pystyy antamaan myös lokaattorisi kymmenellä merkillä. Ei siis pelkästään ”KP21TX” vaan ”KP21TX18KF”. Siis noin kymmenen metrin tarkkuudella. Kun olet puskassa tallettanut koordinaatit, voit kartasta katsoa kymmenen metrin tarkkuudella, missä oikeasti olit.\nMutta HamGPS-ohjelmassa on myös ylhäältä oikealta kolmen pisteen takaa valittava ”Show astro data” -kohta. Sieltä tulee esiin oikealla olevan kuvan mukainen data, joka kertoo (tässä kuvassa) auringon olevan suunnassa 328,223 astetta ja kuun suunnassa 205,435 astetta.\nKännykän HamGPS-ohjelma on ehkä kätevämpi kuin tietokoneen WSJT-X -ohjelma. Kännykällä voi kävellä maston lähelle, etsiä suuntaa ja korjata eranto kompassiin. Muista toki, että kompassi helposti häiriintyy kännykästä.\nKun saat (alin kuva) kuun näkymään vaikkapa mastosi takaa, tiedät missä suunnassa mastosi on ja kun käännät antennisi tasan siihen suuntaan, tiedät että se on nyt 0-1 asteen tarkkuudella oikeassa suunnassa. Ja Dxät kiittävät.\nVaijerilukolla tarkoitetaan kuvan mukaista "lukkoa", kiristintä. Vaijerilukkoa käytetään, kun harus on kiinnitetty joko mastossa olevaan lenkkiin tai maassa olevaan lenkkiin. Harus viedään lenkin läpi takaisinpäin ja vaijerilukoilla se kiinnitetään pysyväksi haruslenkiksi koussin ympärille. Googlaamalla "vaijerilukko", löytää myös polkupyörän lukitsemiseen myytäviä vaijereita, joissa on erilaisia lukkoja. Unohda ne.\nHaruksen kiinnittämiseen mastossa tai maassa olevaan lenkkiin on toki muitakin keinoja kuin koussit ja vaijerilukot. Harus voidaan "pleissata itsensä ympäri" tai kiinnittää muilla tavoilla, joista useimmat ovat itsekiristäviä. Vaijerilukon käyttö on kuitenkin helppoa eikä siinä voi epäonnistua – vai voiko? Vaijerilukon käytöstä löytyy hyvä ohjesivu:\nhttps://blog.uscargocontrol.com/how-to- ... ope-clips/\nVaijerilukolla kiinnitetään siis haruksen löysä pää kääntämällä se koussin ympäri takaisin itseensä. Vaijerilukkoja käytetään yleensä 3, mutta useampiakin voidaan käyttää. Vaijerilukon ja koussin tulee tietenkin ehdottomasti olla haruksen paksuuteen nähden oikeankokoinen. Mutta muista, että vaijerilukko ei ole itsekiristyvä.\nVaijerilukkoa ei ole tarkoitettu – eikä sitä saa käyttää – haruksen jatkamiseen ellei samalla kumpaankin jatkoksessa käytettävään harukseen tehdä tukevampaa koussilenkkiä. Tämäkään ei vielä tee asennuksesta luotettavaa, jos samalla ei käytetä lenkkiä pehmittävää haruslukkoa tai vastaavaa. Joten unohda haruksen jatkaminen.\nVaijerilukon laatuun tulee kiinnittää huomiota. Radioamatöörikäyttöön kelpaa vain iskupuristettu tai taottu, galvanoitu vaijerilukko. Ne on tarkoitettu pitkäaikaiseen käyttöön. Tarvikekaupoista löytyy myös vaijerilukkoja, joita ei pidä käyttää minkäänlaisen taakan ripustamiseen saatikka pysyvään kuormaan.\nKun haruksen päähän kiinnitetään vähintään kolme (suositus) vaijerilukkoa;\n1) ensin kiinnitetään löysästi haruksen päähän tuleva vaijerilukko\n2) tämän jälkeen kiinnitetään löysästi lähellä koussia oleva vaijerilukko\n3) koussia lähinnä oleva vaijerilukko työnnetään niin tiiviisti koussia kohtaan kuin mahdollista (ettei harus pääse luiskahtamaan koussista) ja kiristetään\n4) haruksen päässä oleva vaijerilukko kiristetään, samalla vetäen haruksen päätä suoraksi (ettei sen ja koussin väliin jää tyhjää lenkkiä)\n5) viimeksi kiinnitetään ja kiristetään kolmas, toisten väliin tuleva vaijerilukko.\nKuvan mukaisesti vaijerilukot tulee kaikki kiinnittää samanpuoleisesti niin, että vaijerilukon se puoli, jossa on mutterit, kiristää varsinaista harusta. Toinen puoli jää kiristämään haruslenkkiä.\nMiten antenniryhmä voi samaan aikaan olla kiinteä mutta myös suunnattava?\nAntennitekniikassa on jo pitkään ymmärretty, ettei antennin tarvitse kääntyä fyysisesti ollakseen suuntaava. Itse asiassa monessa tapauksessa antennia ei voi kääntää ja suunnata tai se saattaa tilan puolesta olla mahdotonta.\nMatkapuhelintukimastoissa ei ole antenninkääntäjiä eikä hävittäjän nokkaan mahdu kääntyvää antennijärjestelmää. Mekaanisesti kääntyvä antenni olisi myös liian hidas tapauksiin, jossa suuntaavuus pitää saada aikaan alle millisekunnissa.\nTällaisissa antennijärjestelmissä suuntaavuus tehdään elektronisesti ja digitaalisesti. Antennielementit ovat kiinteästi paikallaan mutta sen jälkeinen digitaalinen elektroniikka antaa ymmärtää vastaanottimen sielunelämälle, että antennielementit olisi ikäänkuin suunnattu yhteen suuntaan. Tämä tehdään elektronisella vaiheistuksella.\nPeter Delos; Bob Broughton; ja Jon Krafto ovat kirjoittaneet asiasta helposti ymmärrettävän kahdeksansivuisen tieteellisen artikkelin ”Phased Array Antenna Patterns - Linear Array Beam Characteristics and Array Factor”\nVaiheistetuilla antennijärjestelmillä saatetaan kuunnella signaalia samaan aikaan useammasta suunnasta ja useammalla taajuudella. Esimerkkinä vaikka kännykän sisällä oleva yksi antenniryhmä, joka vastaanottaa signaaleita usealta taajuuskaistalta ja usealta eri tukiasemalta.\nArtikkeli tutustuttaa vaiheistetun antennijärjestelmän suuntaamiseen sekä eri suunnista tulevien signaalien aikaviiveen korjaamiseen. Ongelmanratkaisua etsitään myös siihen, tuleeko signaali kaukaa vai läheltä.\nAntenniryhmän elementtien lukumäärä, niiden väli (spacing) sekä muut suuntaavaan antenniin tarvittavat ominaisuudet tulevat myös esiin.\nKaukana ydinfysiikasta mutta silti mielenkiintoista!\nhttp://www.oh3ac.fi/ADI_PhasedArrayAnte ... _part1.pdf\nSata vuotta sitten, 7.6.1921, Harold Beverage, W2BML; sai ensimmäisen patenttinsa radiovastaanotinantennille. Hän oli keksinyt antennin, joka vielä sata vuotta syntymänsä jälkeen kantaa hänen nimeään ja on erityisesti radioamatöörien keskuudessa suosittu antenni. Saattaa olla, että kun nyt on lähestymässä uusi auringonpilkkumaksimi 2024 lopussa, aurinko aiheuttaa alabandeille kohinaa ja Beverage-antennit tulevat jälleen kukoistamaan.\nJo sata vuotta sitten taisteltiin ilmakehästä tulevan staattisen kohinan voittamiseksi. Beverage-antenni syntyi suureen tarpeeseen.\nBeverage on yksinkertainen ja anteeksiantava antenni.\nSe on yksinkertaisesti lähelle maanpintaa yhteen suuntaan vedettävä lanka, joka kuulee parhaiten lankansa suuntaan. Käytännössä antenni joudutaan sijoittamaan 2-3 metrin korkeuteen, etteivät isoimmat eläimet riko sitä. Mutta parhaimmillaan Beverage on puolen metrin tai jopa alle korkeudella.\nAntennin pituus voi olla ¾ – 5 aallonpituutta. Antenni ei ole resonanssi-antenni, joten pituus voi olla mitä tahansa. Mitä pidempi se on, sen suuntaavampi siitä tulee, kuten toisesta kuvasta näkyy.\nAntennin ”toinen pää”, siis se kauempi pää, maadoitetaan 300-700 ohmin vastuksella. Tämä maadoitus tekee antennista yksisuuntaisen, eli se kuulee asemia siitä suunnasta, johon se on asennettu. Langan vastaanottimen puoleiseen päähän tulee baluuni, joka sovittaa sen impedanssin 50-70 ohmiin eli vastaanottimelle sopivaksi. Beverage-langan impedanssi on siis jossakin välillä 400-600 ohmia.\nBeverage on erittäin tehokas kuunteluantenni keskiaalloille ja 160 sekä 80 metrille, mutta toimii vielä kohtuullisesti 40 metrillä. Koska se on ns. kulkuaaltoantenni, se toimii sitä paremmin mitä huonompi maan johtavuus on sen alla. Antenni parantaa nimenomaan signaalikohina (S/N) -suhdetta ja heikkokin signaali kohinan alta saadaan kuuluville. Antennia voidaan käyttää myös lähettämiseen, mutta silloin baluunit ja päätevastus tulee sovittaa kestämään käytetty teho.\nARRL:n tekniseen kirjoituskilpailuun liittyen Frank, W3LPL; ja Ward, N0AX; ovat julkaisseet marraskuun QST-lehdessä artikkelin ”The Beverage Antenna, 100 Years Later."\nhttp://www.arrl.org/files/file/QST/This ... onovan.pdf\nAina 1980-luvun vaihteeseen saakka kokelasluokkalaiset (silloinen alin luokka, joka myöhemmin lähinnä muuttui perusluokaksi) joutuivat käyttämään lähettimessään kideoskillaattoria. Jokainen eri taajuus vaati oman kiteen. Kiteet eivät olleet ihan halpoja, koululaisilla oli varaa vain muutamaan kiteeseen. Kidepakolla telehallinto halusi varmistaa, että kokelas ei koskaan eikä missään tilanteessa lähettäisi radioamatööri-taajuuksien ulkopuolella tai että signaali olisi muuten häiritsevä. Se mahdollisuus oli varattu vain yleisluokkalaisille.\nMarkkinoille oli kuitenkin 1970-luvulla tullut mm. Uniden 2020, joka sai lempinimen ”tiutiu.” Siinä oli eräänä ensimmäisistä yleisesti myytynä transceiverinä taajuussyntetisaattori. Koska lähettimen taajuuden muodostuminen näin perustui kiteeseen, telehallinto hieman vastentahtoisesti päätti, että kokelasluokassa ei tarvitse enää käyttää yhden taajuuden kidettä vaan taajuussyntetisaattori kelpaa. Myöhemmin tämäkin vaatimus poistui ja perusluokkalaiset saivat oikeuden VFO:oon.\nMikä on taajuussyntetisaattori - ”Frequency synthesizer”\nTaajuussyntetisaattori on elektroninen piiri, joka käytetään monissa nykyaikaisissa laitteissa, kuten vastaanottimissa, matkapuhelimissa, lähettimissä ja GPS-järjestelmissä.\nTaajuussyntetisaattorissa käytetään yleisesti ns. referenssisignaalina kideoskillaattoria, koska sen tuottama signaali on erittäin stabiili, puhdas ja siniaaltoinen.\nKideoskillaattorin ja myöhemmin samassa piirissä olevan VCO-oskillaattorin (jänniteohjattu oskillaattori) signaalit tuodaan vaiheilmaisimeen (phase detector). Vaiheilmaisin vertaa kideoskillaattorin ja VCO-oskillaattorin signaalia. Vertailu perustuu siihen, että näiden kahden signaalin vaiheiden tulee olla sama. Jos vaiheilmaisin huomaa, että VCO-oskillaattori ei ole samassa vaiheessa, antaa se käskyn muuttaa VCO-oskillaattorin jännitettä niin, että vaihe (eli taajuus) tulee samaksi.\nOK? Mutta tarkkaavainen lukija toteaakin tässä vaiheessa, että mitä hyötyä tästä on, koska VCO-oskillaattorihan värähtelee nyt samalla taajuudella kuin kideoskillaattori. Oikein, tarkka huomio!\nVCO-oskillaattorin signaali voi olla vaikkapa kaksin- tai kolminkertainen tai ”mikä tahansa” kideoskillaattoriin verrattuna. Näissä tapauksissa vaiheilmaisimeen tuodaankin signaali, joka on kerrottu tai jaettu kahdella tai kolmella tai ”millä tahansa”. Ja jälleen vaiheilmaisin ohjaa VCO-oskillaattoria, jos vaiheet eivät ole samat. Tämä siis yksinkertaistettuna.\nTaajuussyntetisaattorin lähdön vakaus ja tarkkuus liittyvät vertailutaajuuden – siis yleensä kideoskillaattorin - tulon vakauteen ja tarkkuuteen.\nAlla on erittäin havainnoillinen video, yksi parhaista (pituus 6:03 min) siitä, miten taajuussyntetisaattori toimii. Videolla käydään läpi yksi lohko kerrallaan ja lopuksi laajennetaan kertomusta.\nFluke on yleismittarien ja laajempaakin palvelua tarjoavien mittalaitteiden aatelia ja hyvin paljon ammattilaisten käyttämä ja suosima. Niiden laatua pidetään hyvänä ja toimintaa luotettavana. Fluke't ovat tietenkin hinnaltaan dekaadin tai kaksi kalliimpia kuin motoneteistä ja biltemoista saatavat pienet yleismittarit. Mutta laatu ja turvallisuus maksaa!\nFluke kertoo sivullaan, miten mittaria voi parhaiten käyttää väärin ja vaarallisesti.\n1: Leave your safety glasses in your shirt pocket.\n(Jätä suojalasit paidan taskuun)\nÄlä myöskään unohda suojakäsineitä ja paloturvallisia vaatteita.\n2: Work on a live circuit.\n(Mittaa laitetta, jossa on sähköt päällä)\nMitattavasta piiristä tulee ottaa sähköt pois, mikäli mahdollista.\n3: Replace the original fuse with a cheaper one.\n(Vaihda mittarin alkuperäinen sulake halvempaan)\nJos joudut vaihtamaan sulakkeen, käytä alkuperäisiä varaosia, oikeaa kokoa\n4: Use the wrong test tool for the job.\n(Käytä vääränlaista mittaria mittaukseen)\nMittaa vain sitä, mitä mittari mahdollistaa.\n5: Grab the cheapest meter on the rack.\n(Osta halvin malli)\nHalvimmalla mallilla saat halvimmat omainaisuudet. Mutta mieti, mitä sinun pitikään oikeasti mitata?\n6: Neglect your leads.\nMittajohdot ovat mittarisi ulkoinen palvelu. Yhtä tärkeä kuin mittari itse. Pidä niistä ja niiden kunnosta huolta. Käytä vain kunnossa olevia.\n7: Hang onto your old test tool forever.\n(Käytä samaa mittaria vuosikymmenestä toiseen)\nUusissa mittarimalleissa on yhä enemmän uusia suojatoimintoja, jotka saattavat varmistaa henkesi mutta turvaavat myös mittaustuloksen.\n8: Use a bit of wire or metal to get around the fuse all together.\n(Korvaa sulake pätkällä lankaa tai metallia)\n9: Fail to use proper lockout/tagout procedures.\n(Pura mitattavasta piiristä sähköt pois omin konstein)\nJos mitattavasta laitteesta tai verkosta tulee purkaa sähköt pois ennen mittausta, tee se oikealla prosessilla.\n10: Keep both hands on the test.\n(Käytä kumpiakin käsiä, kun mittaat)\nÄlä käytä kumpiakin käsiä kun mittaat. Pidä toinen käsi taskussa. Älä myöskään pidä mittaria kädessäsi, vaan laita se pöydälle.\nGT-5R korvaamassa teknisesti Baofeng UV-5R -rigin\nBaofeng UV-5R on myös Suomessa ehkä suosituin ”pikkukiinalainen” käsiradio. Suomessa laite tai sen käyttäjät eivät tiettävästi ole aiheuttaneet ongelmia, vaikka laitteella voi lähettää reilusti radioamatöörialueiden ulkopuolella.\nYhdysvalloissa ja joissakin muissakin maissa tämä ja muut vastaavat pikkuradiot on kuitenkin asetettu myyntikieltoon niin, että ainoastaan radioamatöörit voivat niitä ostaa. Yhdysvalloissa näiden radioiden lähetysominaisuuksia on käytetty rikollisessa toiminnassa.\nUV-5R -laitteella on toinenkin epäominaisuus. Se ei täytä FCC:n eikä Suomenkaan radiolainsäädännön vaatimuksia harmonisten eli yliaaltojen eli harhalähetteiden määrästä. Suomen ra-määräykset sanovat asiasta seuraavasti:\n2) Yli 30 MHz:n taajuuksille osuvien harhalähetteiden vaimennuksen pitää olla vähintään 60 dB verrattuna lähettimen ulostulotehoon. Radioamatööritoiminnalle osoitettujen taajuusalueiden ulkopuolella harhalähetteen huipputeho (pX) ei saa ylittää 25 μW.\nDave Cassler, KE0OG; on videolla osoittanut, että rigin harhalähetteet ovat liian suuret. (Kuva oikealla) Neljäs harmooninen on vain 30 dB vaimeampi kuin varsinainen signaali. Myös muut harmooniset ylittävät sallitut arvot. Kuva on otettu spektrianalysaattorilla niin, että kuvan keskitaajuus on 750 MHz.\nBaofeng on nyt tuonut markkinoille uuden pikkuradion, GT-5R. Uudessa radiossa on kaksi merkittävää muutosta:\n1) GT-5R lähettää vain radioamatööritaajuuksilla ja\n2) GT-5R lähete on siivottu niin, että sen harhalähetteet ovat minimaaliset ja laite täyttäisi Suomenkin ra-määräysten vaatimukset.\nTässä oikealla olevassa kuvassa vastaava spektrianalysaattorikuva GT-5R- rigistä. Siisti kuin mikä!\nDump the UV-5R and Get the GT-5R (#387) (pituus 29:05 min)\nUlkonäöltään GT-5R on lähes UV-5R:n kopio. Lähetysteho 4 W (144 MHz) ja 1 W (432 MHz). Suoraan Kiinasta tilaamalla hinta on vähän päälle 20 €. Suomesta laitetta ei ilmeisesti saa ostettua?\nKoronapandemia on lisännyt huimasti erilaisten kasvien kasvatusta omissa tiloissa. Eikä nyt ole kyse vain erilaisista huumekasveista vaan myös tomaateista, yrteistä, salaateista ym.\nKaikki kasvit tarvitsevat valoa fotosynteesin suorittamiseksi. Tiloissa, joissa luonnollista auringonvaloa ei ole saatavilla, käytetään valonlähteinä erityisiä kasvatuslamppuja, joiden avulla voidaan manipuloida kasvun vaiheita ympäri vuoden juuri halutulla tavalla. Merkittävin sadon määrään ja laatuun vaikuttava elementti kun on juuri valaistus. Kasvatuslamput sinänsä eivät aiheuta radiohäiriöitä vaan häiriöt tulevat yleensä lamppujen virtalähteistä. Nyt niitä on alkanut Suomessakin esiintymään valitettavan runsaasti.\nYhdysvalloissa kasvatuslamppujen aiheuttamat häiriöt ovat todellinen vitsaus radioamatööreille. Siellä häiriöt tulevat pääosin juuri huumeiden kasvatuksesta. Poliisit myös skannaavat radiotaajuuksia löytääkseen kasvatuslampputyypeille ominaiset ”sormenjäljet”. Jokaisella kun ne ovat omanlaisensa.\nKotimaiset kannabiksen kasvatukseen opettavat sivut antavat myös tietoa kasvatuslampuista ja niiden käytöstä. Valaisin on kasvattamon kallein yksittäinen hankinta ja hinta on monelle kotipuutarhurille merkittävin asia:\n”Kasvihuonevalaisimien hinnat vaihtelevat alle sadasta eurosta aina tuhansiin euroihin asti. Laadusta joutuu maksamaan enemmän ja halvemmissa valaisimissa on yleensä jouduttu tinkimään komponenttien laadussa, tehokkuudessa ja spektrissä.\nKannattaa pitää mielessä myös se, että hankintahinta ei kerro koko totuutta, vaan huomioon tulee ottaa myös lampun käyttökustannukset, hyötysuhde ja elinikä.”\nKun naapurista löytyy häiriöitä aiheuttava kasvatuslamppu, on tärkeää informoida TUKESia asiasta. TUKES tutkii lampputyypin ja laittaa sen tarvittaessa myyntikieltoon.\nYhdysvalloissa myös ARRL keräsi tietoa kasvatus-lampuista ja välitti ne FCC:lle, joka ryhtyi toimiin niiden kieltämiseksi.\nMistä tunnistaa kasvatuslampun häiriön?[/b][/color]\nDavid, NK7Z; on kerännyt sivulleen kuvia kasvatuslamppujen aiheuttamista häiriöistä. Voit katsoa niitä oikealta olevasta kuvasta tai klikkaamalla alla olevaa linkkiä.\nSuomessa aurinkopaneelien aiheuttamat radiohäiriöt eivät ole aiheuttaneet paljoa keskustelua radioamatöörien piirissä.\nAurinkopaneeleita asentavat yritykset kuitenkin kertovat, että mikäli radioamatööri on ollut ostoaikeissa, on vakiokysymyksenä ollut paneelien aiheuttamat mahdolliset häiriöt. Muutama yritys on sopimukseen hyväksynyt lisäklausuulin (ehdon), että he ovat jopa valmiit purkamaan asennukset, mikäli eivät saa häiriöitä poistettua. Toiset yritykset ovat yksiselitteisesti kieltäytyneet tällaisesta vastuusta. Oli niin tai näin, on hyvä että radioamatöörit ja DX-kuuntelijat ovat näissä asioissa tarkkana.\nYhdysvalloissa aurinkopaneeleista on tullut paljon harmia hameille ja netistä löytyy hyviä vihjeitä siitä, mitkä invertterit ovat hyviä, mitkä ei. Myös Suomessa on tunnistettu muutama häiriötön. Lähinnä saksalainen invertteri.\nNyt myös EU on huolestunut aurinkopaneelien aiheuttamista häiriöistä ja tutkii mahdollisuutta uusiin, tiukempiin asennus- ja toimintasääntöihin. IARU on korostanut lausunnossaan EU:lle, että radioaallot ovat rajallinen luonnonvara, jota tulee suojella.\nKomission sivulta löytyy seuraava ”tiekartta”:\nTai myös tämä:\nhttps://www.iaru-r1.org/wp-content/uplo ... sponse.pdf\nSuomen LV-407 -sotilasradiot toimivat vain USB:llä!\nSotilasradiot ovat erityisesti tänä vuonna nousseet hamien keskuudessa suosioon. Viestivarikot ovat myyneet tai huuto-kaupanneet useita vanhoja radioita, mm. LV-450 ja LV-407. Kun harrastaja-kuntamme keski-ikä ylittää reilusti 60 vuotta, ovat nämä juuri niitä radioita, joita käytimme kun suoritimme varusmiespalvelusta, useimmat viestissä.\nLV 407 on Puolustusvoimien 1970-luvun lopulla käyttöön ottama ja 2000-luvun alkuun asti käyttämä analoginen, kannettava ja monikanavainen HF-alueen kenttäradio. Kantamansa puolesta se luokitellaan armeijakuntaradioksi, joka soveltuu puhe-, sähkötys- ja sanomalaitekäyttöön. Kannettavuutensa puolesta LV 407 soveltuu myös sissikäyttöön.\nLV 407 on täysin puolijohteistettu, ja sen tärkeimmät ominaisuudet ovat:\n- Taajuusalue 2-12 MHz, lähetys/vastaanotto samalla taajuudella\n- Kanavaväli 1 kHz (9999 kanavaa. sivuunviritys (Clarifier)\n- Lähetelajit CW (sähkötys), AM (puhe) ja SSB (USB, ylempi sivunauha).\n- Lähetysteho SSB:llä 20 W (nimellinen) ja vähintään 15 W (PEP) , sekä sähkötyksellä 10 W.\n- Suomalaiset radiot on asetettu toimimaan 10 W teholla sisäisen virtalähteen keston ja radion toiminta-ajan pidentämiseksi\nSuomessa käytössä olleet LV-407 on kaikki modifioitu pelkästään USB:lle jo tehtaalla poistamalla mm. koko LSB-filtteri ja laittamalla sen tilalle kapeampi CW-filtteri. Muutostyö takaisin on melko vaativa toimenpide.\nAinakin SRHS:n keskustelufoorumilla on ollut asiasta juttua:\nhttp://www.radiohistoria.fi/cgi-bin/yab ... 1596051917\nsekä Facebookissa Sotilasradioharrastajien palstalla https://www.facebook.com/groups/sotilasradioharrastajat\nEtupaneeli suurena (jpg, 2M, tnx Martti, OH4FSL)\nKäyttöohje (pdf, 1.8M, tnx Martti, OH4FSL)\nKytkentäkaaviot (pdf, 3.9M, tnx Janne, OH6LSL)\nVarusteita (jpg, 2M, tnx Martti, OH4FSL)\nViestiliikenneharjoitus 19.-20.11.2021, jälleen mukana ennätysmäärä asemia\nPohjois-Karjalan Radiokerho, OH7AB; johti valtakunnallisen viestiliikenne-harjoituksen 19.- 20.11.2021 MPK Savo-Karjalan Joensuun koulutuspaikan tuella. Harjoituspuhuttelu, järjestelmien opetus ja ongelmatilanteiden ratkaisu liikennöinnin aikana toteutettiin Jitsin välityksellä etänä.\nHarjoitukseen osallistui ennätysmäärä asemia (yli 40) eri puolilta Suomea. Sanomia lähetettiin ja vastaanotettiin ennätysmäärä.\nHarjoituksessa liikennöintiin HF- ja VHF-verkoissa puheella ja datalla. Dataliikenteessä käytettiin Winlink Express- ja VARA HF-ohjelmistoja. VARA siirtää dataa ilmaisversiolla 177 bps mutta lisensoituna jopa 7000 bps.\nViestiyhteydet toimivat eri puolille maata ja liikennöinti onnistui pääosin hyvin, harjoittelua kuitenkin tarvitaan lisää.\nSeuraava valtakunnallinen viestiliikenneharjoitus järjestetään maaliskuussa 2022.\nSuomenruotsalaiset kansankäräjät (Svenska Finlands folkting, Folktinget) edustaa suomenruotsalaista kansanryhmää ja valvoo sen etua. Sen asema perustuu 2003 annettuun lakiin. Se osallistuu lainsäädäntötyöhön ja antaa lausuntoja ruotsinkielisiä koskevissa asioissa. Järjestössä ovat mukana kaikki eduskunnan puolueet, joilla on ruotsinkielistä toimintaa. Hieman korostettuna - kansankäräjät ovat suomenruotsalaisten eduskunta.\nMarraskuun alussa Kansankäräjät antoi ansiomitalin yhdelletoista henkilölle, jotka ovat tehneet merkittävää työtä ruotsinkielen eteen Suomessa:\nAnn-Mari Audas-Willman, präst, kaplan\tKim Berg, riksdagsledamot\nKarin Erlandsson, journalist, författare\tJuha Itkonen, författare, journalist\nAnn-Marie Malmsten, lagstiftningsråd\tGunilla Holm, professor i pedagogik\nMonica Martens-Seppelin, rektor\tTim Sparv, fotbollsspelare\nRagny Mutka, modersmålslärare, OH6LRL\nMarcus Rantala, stadsfullmäktigeledamot\tFritjof Sahlström,dekan Åbo Akademi\nAnsiomitalin perusteiksi kansankäräjät toteaa:\nMutka Ragny, OH6LRL\nÄidinkielen opettaja, eläk., murteen harrastaja, synt. 1935, Kokkola\nRagny, OH6LRL; on murresanojen keräämisen ja Murrekirja-julkaisun tekijä. Hän on ollut mukana järjestämässä avoimia keräyspäiviä alueen eri kylissä ja työskennellyt ahkerasti kerätäkseen murre-sanoja kirjaksi. Tänä syksynä julkaistiin Dialektboken 2.0 - laajen-nettu versio Dialektbokenista, joka julkaistiin 2011. Kirja on ollut menestys, sitä on myyty yli 1000 kappaletta. Ragny on ollut liikkeellepanevana voimana Kokkolan ruotsinviikolla toistuvan murrepäivän järjestämisessä ja siihen liittyvässä kirjallisessa murrekilpailussa.\nRagny oli pitkään myös SRAL:n hallituksen jäsen 1990-luvulta vuosisadan-vaihteeseen. Hallituksessa hän kantoi vastuuta ja teki työtä harrasteen eteen tunnollisesti enemmän kuin kukaan olisi voinut häneltä vaatia. Ragny oli sovittelija, joka aina löysi yhteisen eteenpäinvievän ratkaisun eri vaihtoehdoista.\nRagny oli myös luova ja kekseliäs. Käytyään perheensä kanssa kesälomamatkalla Friedricshafen'in Ham Radio-messuilla, hän keksi idean, että myös SRAL:n tulisi olla esillä messuilla. Monta vuotta hän kantoi lähes yksin vastuun messujen SRAL-osastosta, rahdaten materiaalia Suomesta ja hakien tukea erilaisilta matkailujärjestöiltä. Mahtavaa työtä!\nHänen huolellista kättensä työtä ovat myös SRAL postiäänestyksen säännöt ja ohjeet. Esimerkkejä ei juuri muualta löytynyt, mutta hyvällä intuitioilla hän rakensi edelleen toimivan kokonaisuuden.\nRagnyn aviomies Seppo on aina tukenut Ragnya harrasteessa. Myös tytär Malin on radioamatööri OH6JIA/OH2JIA.\nOH3AC Kerhokirje onnittelee Ragnyä merkittävästä tunnustuksesta.\nMikko Porvali: "Kohti itää", radiotiedustelun uusi kulttikirja ilmestynyt\nSuomen toisen maailmansodan aikana harjoittama radiotiedustelu ja kaukopartioiden toiminta on meille radioamatööreille tärkeä itsearvostuksen asia. Määrättiinhän käytännössä kaikki 200-300 silloista radioamatööriä radiotiedusteluun tai sitä sivuaviin tehtäviin.\nKaukopartioiden käyttämät Kyynel-, Töpö- ym. radiot olivat nekin radioamatöörien kehittämiä. Tästä kaikesta saamme olla ylpeitä silloisen harrasteemme puolesta, radiotiedustelu ja kaukopartiot nostavat meitä itseämme ylemmäs. Olemmehan samaa genreä.\nYksityiskohtaisin ja tarkin kuvaus Suomen sotilastiedustelusta\nKirjailija Mikko Porvali on kirjoittanut ensimmäisen kolmiosaisesta ”Kohti itää” -trilogiasta. Tämä dokumentaarinen suurteos on yksityiskohtaisin ja tarkin kuvaus, joka Suomen sotilastiedustelusta on julkaistu.\nKirja vilisee tunnettuja radioamatöörejä taitajina tai tekijöinä. Kirjan runsas kuvitus tuo esille muodissa olevat vanhat sotilasradiot. Eittämättä tämä on kirja, joka löytyy jokaisen radiotiedustelusta kiinnostuneen kirjahyllystä.\nHelsingin Sanomat kirjoitti kirjasta pitkän jutun, joka kannattaa lukea ja kannattaa vaivautua hankkimaan edes tilapäinen lukuoikeus:\nKesällä 1941 Suomi valmistautui sotaan. Rauhan ajan tiedustelutoimisto U2/V muuttui Päämajan kaukopartio-yksiköksi, ja vakoojat vaihtoivat siviiliasut asepukuihin. Kuulusteluja tehostettiin ja tiedustelijoille perustettiin radioverkko. ”Kohti itää” kuvaa välirauhan vakoojia, hyökkäysvaiheen tiedustelua ja henkilötiedustelun taustoja. Kirja käsittelee ensimmäistä kertaa perus-teellisesti tiedustelun johtamista: mitä käskettiin selvittää, miten tietoja hankittiin ja kenelle ne esitettiin.\nSuomalainen sotilastiedustelukirjallisuus keskittyy pitkälti kaukopartiomiehiin ja heidän suorituksiinsa partiomatkoilla. Partiomiesten panos oli tärkeä, mutta yhtä tärkeään rooliin nousee tiedustelun johtaminen ja kokonaiskuvan näkeminen. ”Kohti itää” liittää rauhanajan vakoilun ja jatko-sodan kaukopartioinnin ensimmäistä kertaa osaksi tiedustelukokonaisuutta.\nEnsimmäinen osa kuvaa henkilötiedustelun taustoja, välirauhan vakoilijoita ja jatkosodan tiedustelutyötä. Sotatapahtumien rinnalla kulkevat Osasto Vehniäisen sotapäiväkirjat, radioviestit, partiokertomukset ja sotavankikuulustelut – aikaisemmin julkaisematonta materiaalia, jota säilytettiin ensin maahan haudatuissa teräsarkuissa, sitten yksityiskotien kellareissa ja lopulta varuskuntien varastoissa.\nKaukopartioyksikön tarkasteleminen avaa sotilastiedustelun arjen lukijalle täysin uudella tasolla. Rauhanajan vakoilijoiden ja sodanajan kaukopartioiden hankkimat tiedot liitetään kulloiseenkin tilanteeseen sekä valtionjohdon tiedon tarpeeseen. Tiedustelutyön arjen kuvausta tukee runsas aiemmin julkaisematon kuvitus.\nYleisradio haastatteli Mikko Porvalia ja 10:47 kestänyt haastattelu on tässä:\nOsta, jos haluat lukea. Kirja kirjastojen varauslistojen kärjessä\nKirjan hinta on verkkokaupoissa 29-31 €.\nKannattaa harkita oman kappaleen ostamista, sillä esimerkiksi pääkaupun-kiseudun kirjastoissa on 40 kpl kirjoja, mutta varauksia yhteensä 800. Oman varauksesi saat luettavaksi siis myöhään ensi syksynä.\nKaksoisagentit radioaalloilla – Suomalaisten radioharhautustoiminta 1941-44\n"Radioharhautus" ei ole terminä varmaankaan tuttu. Se tarkoittaa sitä, että kiinni saadut, radiolla varustetut neuvostovakoojat "suostuteltiin" toimi-maan suomalaisten lukuun. Parhaimmillaan harhautus saattoi kestää jopa vuoden, pahimmillaan tämä "kaksoisagentti" laittoi ensimmäiseen viestiin ennalta sovitun merkin, että hänet on saatu kiinni. Niin tai näin, useimmat heistä lopulta teloitettiin paitsi ne, jotka olivat vapaaehtoisesti antautuneet.\nVladimir Panschin'in ”Kaksoisagentit radioaalloilla – Suomalaisten radioharhautustoiminta 1941–1944” on ensimmäinen tutkimus, joka on omistettu pelkästään suomalaiselle radioharhautukselle. Tunnettujen harhautustapausten avulla tutkimuksessa puntaroidaan sitä, mitä tavoitteita Päämajan valvontaosaston neuvostotiedustelulle suuntaamilla radioharhautusoperaatioilla oli vuosina 1941–1944.\nOsa esitetyistä harhautustapauksista pystytään nyt sitomaan venäläiseen tutkimuskirjallisuuteen, mikä täydentää suuresti radioharhautuksesta muodostunutta kuvaa. Tutkimuksesta käy myös ilmi, että suomalaiset toteuttivat radioharhautusta pääpiirtein samoin menetelmin ja tavoittein kuin Euroopan sotanäyttämön suurvallat Neuvostoliitto, Saksa ja Iso-Britannia, joista kirjassa on hienoja esimerkkejä.\nKoko kirja, 312 sivua, löytyy luettavaksi täältä\n3 Kanta-Suomesta Neuvostoliittoon suunnattuja harhautusoperaatioita\n”Älkää pidättäkö ilmoituksia, lähettäkää ne nopeasti” ......39\n”Vastatkaa heti, tai teemme päättävän teon läntistä tietä länteen”...46\n”Vielä kerran kehoitan toimimaan, enemmän omaa halua” ......89\n”Ilmoittakaa tiedot ukosta, värvätkää hänet – lesken kanssa mentävä naimisiin, 92\n”Kaksi kuukautta olemme odottaneet teidän apua mutta tähän asti olemme saanut vaan hyviä lupauksia” 132\n”Olen kotona. Elossa isä ja veli. Tavarat tallessa”..... 161\n”Matti kuoli 26.10. Hämeenlinnassa. Hänen tyttönsä pidätetty…” ... 169\n”Olen ystäväsi idästä” – ”Olen kauan odottanut sinua” .. 178\n”Kaikki olivat sitä mieltä, että Neuvostoliitto on pettänyt leniniläisen työväenaatteen.\n”Veli kertoo saksalaisten kuljettaneen Uhtuan suunnalle paljon erityyppisiä tykkejä” ..\n4. Takaisin vallatulta alueelta neuvostotiedustelulle suunnattuja harhautusoperaatioita\n”Elintarpeet lopussa, tilani huono apua en nähnyt kuka tulee odotan” 203\n”Emme ole ehtineet hankkia tietoja vihollisesta, olemme aloittaneet teiden tarkkailun”.. 211\n”Tiellä Seivästölle liikkuu sotaväkeä – pakoitettu menemään pohjoiseen…”.... 217\n”Meidät huomattiin – onnistui paeta taka-ajosta – olen yksin, en liiku....”...... 219\nWisa Woodsat'in laukaisu viivästyy. Syy: IARU:n periaatteet\nEdellisessä OH3AC Kerhokirjeessä kerrottiin lahtelaisen vanerisen Wisa Woodsat -satelliitin laukaisusta vielä tämän vuoden aikana.\nhttp://www.oh3ac.fi/OH3AC_Kerhokirje_20 ... liitti.pdf\nMuutamaa tuntia Kerhokirjeen ilmestymisen jälkeen tuli kuitenkin jobinpostia: IARU eli siis Kansainvälinen Radioamatööriliitto oli kieltänyt satelliittia käyttämästä radioamatööritaajuuksia. Satelliitin radiolaitteet ja antennit tulee nyt ohjelmoida toisille taajuuksille ja lähtö viivästyy ensi vuoden alkupuoliskolle.\nhttps://www.upm.com/about-us/for-media/ ... -licensing\nOmat koirat purivat? Mistä siis on kyse? Miksi IARU esti Woodsatin laukaisun taivaalle?\nSatelliiittien määrä taivaalla räjähtänyt – IARU tuskastunut\nHieman kärjistäen – jokainen itseään kunnioittava teknillinen korkeakoulu haluaa mukaan satelliittimaailmaan – eikä siinä ole mitään pahaa. Oppilastyönä rakennetaan erilaisia piko- ja nanosatelliitteja ja ne saadaan kuormaksi taivaalle kantorakettiin hyvin helposti.\nSatelliitti tarvitsee aina myös radioyhteyden ja radioyhteys edellyttää radiotaajuutta. ”Ilmaisten” ra-taajuuksien käyttäminen oli aina se helppo ratkaisu. Ainahan yliopistolta löytyi joku radioamatööri ja telehallinnon oli helppoa antaa ra-lupa. IARU yritti koordinoida taajuuksia niin, ettei taivaalla olisi samalla taajuudella kahta eri satelliittia.\nIARU tuskastui 2010-luvun puolivälissä kymmeniin hamibandeille tulleisiin satelliitteihin. Varsinkaan kiinalaiset eivät välittäneet edes bandien sisäisistä suosituksista, vaan taajuudet saattoivat olla jopa toistinasemien päällä.\nVuonna 2017 IARU teki päätöksen, että se koordinoi eli antaa taajuuksia vain satelliiteille, jotka oikeasti ja todellisuudessa ovat ra-satelliittejä. OH3AC Kerhokirje kirjoitti tästä jo 2017-9\nhttp://www.oh3ac.fi/OH3AC_Kerhokirje_20 ... itteja.pdf\nIARU toivoo, että satelliitit, joilla ei ole radioamatööriyhteyttä, toimisivat taajuusalueella 150.05-174 MHz ja/tai 400.15-420 MHz.\nAmatööritaajuuksien käyttö satelliittijärjestelmässä koordinoidaan ITU-menettelyn lisäksi myös SRAL:n sekä Kansainvälisen Radioamatööriliiton (IARU) kanssa. Radioamatööritaajuuksilla ei saa harjoittaa kaupalliseksi luonnehdittavaa toimintaa.\nhttps://www.traficom.fi/fi/viestinta/vi ... olahettime\nWisa Woodsatin tapauksessa SRAL puolsi (hyvä, hyvä!) ra-taajuuksien antamista satelliitille mutta IARU ei siihen suostunut, perustuen yllä olevaan päätökseen vuodelta 2017.\nWisa Woodsat'in lausunto\n“Haluamme tietysti selvästi tuoda tässä yhteydessä esille materiaalin (puun) käyttöä avaruudessa. Mutta tarkoituksemme on alusta lähtien ollut palvella myös kansainvälistä radioamatööriyhteisöä ja kouluja, tuomalla satelliitti käytettäväksi opetuksessa, tiedekeskuksissa ym.\nOn suuri pettymys, että nyt emme voi palvella radioamatöörejä LoRa-toistimella, kuten olimme toivoneet. Tulemme jakamaan kuvia ja dataa netissä, mutta satelliitin tekniset tavoitteet ovat nyt häipyneet IARU:n päätöksen johdosta.\nhttps://www.fer.unizg.hr/_download/repo ... ev15.7.pdf\nIARU Region 1 uusi puheenjohtaja ja hallitus. Suomalaiset IARU:ssa.\nIARU Region 1 eli Kansainvälisen Radioamatööriliiton Region 1 (Eurooppa, Afrikka ja Lähi-Itä) -alueen konferenssi pidettiin 24.10.2021. Konferenssi pidetään joka kolmas vuosi ja tälläkin kertaa kokouksen tärkein anti oli uuden puheenjohtajan ja hallituksen valinta.\nIARU Region 1 hallitusta kutsutaan nimellä ”Executive Committee” ja siihen kuuluu 4+5 henkilöä eli kokouksen valitsemat neljä ”nimettyä toimihenkilöä” ja viisi hallituksen jäsentä.\nSuomessa ei juurikaan ole noteerattu, että IARU R1 puheenjohtaja nyt vaihtui ja uusi puheenjohtaja on jo aiemmin hallituksessa istunut ranskalainen Sylvain, F4GKR. (Kuvassa) Sylvain on keski-ikäinen, radioamatööritoimintaa hyvinkin nykyaikaisesti ja sitä uusin tekniikoin harrastava herrasmies. Hyvä ja sopua etsivä neuvottelija. Hän on myös ensimmäinen ranskalainen IARU R1:n puheenjohtajana. On väitetty, että IARU halusi ranskalaisen puheenjohtajan, koska nimenomaan Ranska on Galileon puolella ja radioamatöörejä vastaan tärkeässä 23 cm taajuuskiistassa.\nIARU R1 vuosia jopa kovin ottein ja hyvinkin ”kriittisesti johtaneet” puheenjohtaja Don Beattie, G3BJ; ja sihteeri Hans Blondeel Timmerman, PB2T; eivät jatkaneet uudessa hallituksessa. Uusi hallitus on seuraava\nSylvain Azarian, F4GKR; puheenjohtaja, (aiemmin jäsen)\nHani Raad, OD5TE; varapuheenjohtaja, (uusi)\nMats Espling, SM6EAN; sihteeri, (aiemmin jäsen)\nAndreas Thiemann, HB9JOE; taloudenhoitaja; (entinen)\nAhmad AlHoli, 9K2DB; hallituksen jäsen; (uusi)\nJoerg Jaehrig, DJ3HW; hallituksen jäsen; (entinen)\nAlessandro Carletti, IV3KKW; hallituksen jäsen; (entinen)\nLisa Leenders, PA2LS; hallituksen jäsen; (uusi)\nOliver Tabakovski, Z32TO; hallituksen jäsen; (entinen).\nHallitukseen pyritään valitsemaan ”tasaisesti” jäseniä ympäri koko Region 1 aluetta. Nyt tosin silmiinpistävää on, ettei Afrikasta eikä Itä-Euroopasta kummastakaan ole edustusta. Afrikan edustusta on aina pidetty tärkeänä, koska sieltä tulevien kymmenien maiden määrä on tärkeä vaa'ankieli ITU:n WRC-kokouksissa. Samoin ihan kansainvälisen poliittisen tasapainon vuoksi myös Itä-Euroopasta on aina ollut hallituksessa edustus. Nyt kokonaisuus vaikuttaa hyvin, hyvin keski-eurooppalaiselta.\nHallitukseen ei ole sinänsä minkäänlaisia alueellisia kiintiöitä mutta hallituksen jäsenten edellytetään olevan aktiivisia omilla maantieteellisillä alueillaan.\nSkandinavian mailla on ollut edustus hallituksessa viimeiset 40 vuotta – heitä pidetään yhteistä etua ajavina tasapainoisina sovittelijoina, joilla on jalat maassa. Per-Anders Kinman, SM5ZD; oli IARU R1 puheenjohtajana 1953-1956 ja 1966-1972 ja Ole, LA2RR; vuosina 2002-2008.\nSuomalaisten maine IARU:ssa on valitettavasti tällä vuosituhannella painunut, ei yksinomaan epäaktiivisuuden vuoksi, vaan koska IARU:ta on lähinnä käytetty omien etujen tavoitteluun. Suomi on edelleen tarkkailuluokalla.\nSuomalaiset IARU:ssa kautta aikain\nIARU Region 1 historian ainoa suomalainen hallituksen jäsen on ollut Jari, OH2BU. Hänet valittiin Belgiassa olleessa De Haanin kokouksessa IARU:n hallitukseen vuosiksi 1993-1996 konferenssin suurimmalla äänimäärällä, lähes yksimielisesti. Jarin vastuualueena oli markkinointi ja maantieteellisenä koordinaatio-alueena Itä-Eurooppa.\nhttps://www.iaru-r1.org/wp-content/uplo ... e-Haan.pdf\nSRAL:n entinen pitkäaikainen puheenjohtaja, Axel, OH5NW (SK); toimi IARU:n taloudenhoitajana 1971-1975.\nYhdysvalloissa on noin 10.000 AM-asemien mastoa, jotka tietenkin on pystytetty ideaalisiin paikkoihin kattamaan laajat alueet. Mastot sopisivat loistavasti myös matkapuhelimien tukiasemien mastoiksi.\nSuomessa on karkealla arviolla noin 50 radioamatöörimastoa, jotka ovat 42 metriä tai korkeampia. Matalampia, korkeus siis alle 42 m, löytyy varmaan nelinkertainen määrä. Tosin tukiasemien mastojen korkeuden ei enää tarvitse olla suuri, koska 5G-teknologiassa solut ovat pienempiä.\nSiis voisinko vuokrata mastoni DNA:lle? Miksei DNA ole jo soittanut?\nYhdysvaltalainen LBA Group – joka toki on itse alan laitevalmistaja – perustelee alla olevassa artikkelissa laajasti AM-asemien mastojen yhteensopivuutta matkapuhelintukiasemien antenneihin.\nPerustelut lähtevät negaatiolla: radioamatööri- ja matkapuhelinmastojen välillä on sata vuotta ja 1000 MHz. Tämä tarkoittaa sitä, että radio-amatööritekniikka on sata vuotta vanhaa verrattuna matkapuhelin-tekniikkaan ja taajuuksien ero on lähes 1000 MHz eli 1 GHz.\nRadioamatööriasemien käyttämä teho - max 1500 W - ei ole läheskään niin suuri ongelma kuin AM-asemien jopa kymmenet kilowatit.\nMutta yhteiskunnan kehitys on asia, joka voisi yhdistää radioamatöörejä ja matkapuhelinoperaattoreita. Operaattoreiden on yhä vaikeampi saada asutuille alueilla lupia matkapuhelinmastoille. Ja kuitenkin näillä alueilla jo olevat radioamatöörimastot ovat tuttu ja turvallinen asia asukkaille.\nHieman vertaillen: Jos joku nyt hakisi Lahden Radiomäelle lupaa kahdelle 150 metriä korkealle mastolle, vastustus olisi määrättömän suuri. Ja päinvastoin: Jos joku vaatisi kahden nykyisen maston purkamista, vastustus olisi vielä suurempi koska ne ovat olennainen osa Lahden kaupunkikuvaa.\nYhdysvaltalaiset AM-mastot rakennetaan niin, että myös itse masto on säteilijänä. Näin muuten olivat myös Lahden mastot aikanaan. Kun mastoa käytetään säteilijänä, on selvää että jos samaan mastoon kiinnitetään matkapuhelinantenneja, tekniset ongelmat ovat huomattavan suuret vaikkakin ratkaistavissa erilaisilla eristyksillä ym. Radioamatöörimastoja käytetään säteilijöinä erittäin harvoin.\nJos radioamatöörin masto on operaattoreiden kannalta hyvällä paikalla, ei pitäisi olla mitään käytännön esteitä asentaa sinne myös matkapuhelimien tukiasema-antenneja. DNA, Elisa, Telia …. here we are ….\nPitääkö radio/tv-antennimastosta sulkea lähettimet, kun tehdään mastotöitä?\nArtikkelissa todetaan, että Yhdysvalloissa voimassa olevien määräysten mukaan riittää, että tehoja lasketaan mutta lähettimiä ei tarvitse kokonaan sulkea maston tai antennien huoltotöiden ajaksi. Jutussa viitataan alla olevaan FCC:n ohjeeseen.\nhttps://transition.fcc.gov/Bureaus/Engi ... /oet65.pdf\nOhjeessa annetaan arvot sallitulle teholle sekä turvalliset etäisyydet. Tyypillinen etäisyysohje on kaksi metriä 10 kW:iin saakka, sen jälkeen yksi lisämetri jokaista kilowattia kohden. Huh!\nOlisi kiva tietää, mikä tänä päivänä on Digitan tai muiden vastaavien ohje mastomiehille?\nKirjastot poistavat vanhoja radio- ja elektroniikkalehtiä – pyydä itsellesi!\nKaikilla kirjastoilla on puutetta varastotiloista. Kun kirjastoon saattaa tulla 300-600 eri lehteä vuosittain, on käytännössä mahdotonta arkistoida kaikkia vanhoja lehtiä. Moni kirjasto hävittää aina muutaman vuoden jälkeen vähemmän luettuja lehtiä – ihan kuten kirjojakin. Lehdet ja kirjat eivät enää ole ikuisia - paitsi hameille.\nKirjastoihin tulee yleensä muutama kotimainen ja muutama ulkomainen elektroniikka-alan lehti. Ulkomaisista suosituin lienee Practical Electronics. Lehdistä löytyy usein myös Elektor ja Radiomaailma.\nKirjastot antavat mielellään vanhoja lehtiä ja kirjoja yksityisille. Jos lehtilukusalista katoaa joku haluamasi lehti tai tiedät tuota lehteä olleen kirjastossa aikaisemmin, älä pelkää pyytää vanhoja lehtiä itsellesi. Usein kirjasto kiittää!\nPyydä elektroniikkalehtiä ja kirjoja kirjastoon\nKirjastot ottavat mielellään vastaan myös toivomuksia lehdistä ja kirjoista. ARRL:n Handbook on hyvä suositus kirjastolle – onhan se eräänlainen hamien tekninen piblia. Lahdessa kirja saatiin vajaan puolen vuoden odotuksen jälkeen, eräässä toisessa paikassa kuukaudessa.\nMutta toiveiden esittämiselläkin on vastuu. Jos kirjaston tilaamaa kirjaa ei tarpeeksi lainata, on turha pyytää seuraavaa painosta.\nKaipaatko luotettavaa kotimaista avainnusosaa, joka on käyttäjäänsä hemmotteleva, tyylikäs ja teknisesti ehdottoman laadukas!\nPorilainen Tapio Hirvikoski, OH1KB/OH1KBX; valmistaa KBX-avainnusosia. Ne ovat, kuten kuva näyttää, laadukkaita. Toiminnallisesti uudessa KBX380-mallissa on samoja osia kuin vanhassa 110-mallissa, mutta joitain osia on parannettu kuten jousta, näppiruuveja, tassukiinnitystä ja pyritty muutenkin pakkausta myöden saamaan avainnusosa tehtaassa tehdyn näköiseksi. Puukotelo viimeistelee tuotteen hienosti.\nTapio on itsekin varsinainen CW-virtuoosi ja valmistanut näitä avainnusosia jo parisenkymmentä vuotta. Käyttäjät ovat olleet tyytyväisiä ja suosio on kasvanut vuodesta toiseen. Avainnusosia on myyty myös runsaasti ulkomaille.\nTapioon saa yhteyden tästä:\n”Very nice and heavy 2 paddle key from Finland with gold contacts, wired for 1/8 and comes with a 1/4 adapter.\nSote-alueuudistukselta merkitystä myös radioamatööreille\nYht'äkkiä saattaisi luulla, että vuoden 2023 alusta voimaan tulevalla sote-uudistuksella ei olisi mitään merkitystä meille radioamatööreille. Luulo on valitettavasti väärä. Myös tässä asiassa tulee tehdä edunvalvontaa ja olla valppaana. Uudistuksella on merkitystä moneen radioamatöörien liikennemuotoon.\nSote-uudistus on Suomen historian yksi merkit-tävimmistä hallinnollisista uudistuksista. Vastuu sosiaali- ja terveydenhuollon ja pelastustoimen järjestämisestä siirtyy kunnilta ja kuntayhtymiltä 21 hyvinvointialueelle ja Helsingin kaupungille.\nSote-uudistuksen myötä myös pelastustoimen palvelut siirtyvät uusille hyvinvointialueille. Kun pelastuslaitokset yhdistyvät, siirtyvät viestitukimahdollisuudet hyvinvointialueille.\nPelastustoimeen liittyvistä varaverkko- tai vastaavista turvaverkkopalveluista tullaan jatkossa sopimaan hyvinvointialueen kanssa. Ei enää suoraan kunnan tai kuntayhtymän pelastuslaitoksen kanssa. Myös vapaaehtoiseen pelastuspalveluun VaPePa) tulee uusi isäntä.\nOn luultavaa, että alussa käytännön yhteistyö toimii paikallistasolla. Mutta mitä pidemmälle uudistus etenee, sitä enemmän uusia määräyksiä, ohjeita ja sääntöjä tehdään hyvinvointialuekohtaisesti. Tutut neuvottelukaverit poistuvat kuvioista ym.\nHyvinvointialuekohtaisesti saattaa tulla esimerkiksi määräyksiä, että vesitorneihin ei saa asentaa toistimia tai muita automaattiasemia. Tällä hetkellähän on jo tuollainen suositus, mutta siitä on kuntakohtaisesti usein päästy sopimaan.\nRadioamatöörit radioasemien tekniikassa vähentyneet\nMark Persons, W0MH; kirjoittaa arvostetussa Radio World-lehdessä radioasemien insinööreistä ja radioamatööreistä. Radio World -lehti on nimenomaan suunnattu radioasemien tekniselle henkilökunnalle.\nMark kirjoittaa, etttä vielä pitkälle 1960-luvun lopulla käytännössä jokainen radioaseman insinööri, teknikko tai vastaava oli myös radioamatööri. Tänä päivänä näistä teknisistä ammattihenkilöistä enää vain osa, jos sitäkään, on radioamatöörejä. Ammatit ovat teknistyneet yhä enemmän tieto- ja datatekniikkaan, kauemmas siitä mitä radioamatööritoiminta sisältää.\n”Radioamatöörit ovat olleet siunaus radioasemille”, kirjoittaa Mark. Radioamatöörit ovat tietäneet, tajunneet ja ymmärtäneet nopeasti lähes kaiken radioaseman tekniikasta. Ovathan he itse omassa harrastuksessaan kokeneet samoja asioita. Mark'in mielestä radioaseman hoitaminen ei niin hirveän paljoa eroa oman radioamatööriaseman hoitamisesta. Tehot ja antennit ovat hieman eri dekaadiluokkaa mutta käyttötarkoitus sama: Saada signaali kuulumaan mahdollisimman kauas.\nhttps://www.radioworld.com/tech-and-gea ... -ham-radio\nKun Suomessa Yleisradio vielä hoiti itse oman lähetystekniikkansa, palveluksessa oli todella runsaasti radioamatöörejä aina päällikkö- ja johtajatasolle saakka. Piiri-insinööreistä useimmat olivat myös radioamatöörejä. Heitä kaikkia yhdisti myös jäsenyys Yleisradion henkilöstökerhossa OH2NM.\nTämä rakenne oli hyvä. Kun radioamatöörit missä päin maata tahansa aiheuttivat naapureille häiriöitä, valitukset ohjautuivat Yleisradion tekniikkaan. Sieltä tuli usein radioamatööriveli tutkimaan ja auttamaan häiriön selvittämisessä. Toinen, ehkä ammattinsa puolesta kokeneempi radioamatööri pystyi usein selvittämään häiriön perisyyt ja naapuri saatiin tyytyväiseksi.\nMonet näista Ylen tekniikan palveluksessa olleista olivat ja ovat vieläkin aktiivisia radioamatöörejä. Kun Yleisradion lähetystekniikka myytiin Digitalle, kato radioamatööreistä oli jo alkanut ja niistä, jotka siirtyivät, moni on jo siirtynyt hyvin ansaitulle eläkkeelle.\nFT8-ohjelmien ja LoTW-päivitysversiot: WSJT-X uusi pikkukorjattu versio\nUusi versio 4.11.2021 ladattavissa tästä linkistä:\nhttps://physics.princeton.edu/pulsar/k1 ... -win32.exe\nPieniä korjauksia ja muutoksia myös Q65-modeen. Pikkubugeja.\nViimeisin versio 18.5.2021\nMSHV version 2.61\nKorjattu pieniä bugeja.\nLoTW:n uusi versio 2.5.9\nEli varsinaisesti TQSL-ohjelman uusi versio löytyy osoitteesta\nUseimmille uudet TQSL-versiot päivittyvät automaattisesti. Version voi tarkistaa ohjelman Ohje – Tietoja -kohdasta.\nUudessa versiossa on uusia ominaisuuksia ja pienten bugien korjauksia.\nEurooppalainen Galileo-satelliittipaikannusjärjestelmään kuuluva julkisesti säännelty palvelu (Public Regulated Service, PRS) on tarkoitus ottaa käyttöön Suomessa 2024. Liikenne- ja viestintäministeriö pyytää lausuntoja 10.12.2021 mennessä arviomuistiosta.\nArviomuistiossa esitetään, että lakia sähköisen viestinnän palveluista muutettaisiin. Lausuntopalautetta hyödynnetään PRS-palvelua koskevan lainsäädännön valmistelussa. Muistion mukaan lainsäädännön muuttaminen on välttämätöntä, jotta PRS-palvelu voidaan ottaa kansallisesti käyttöön.\nKun PRS-palvelu on käytössä, Suomen julkishallinnolla ja muilla palvelun käyttöön valtuutetuilla kansallisilla toimijoilla on varmennetut ja riippumattomat sijainti- ja aikapalvelut. Tämä parantaa merkittävästi Suomen kyber-turvallisuutta ja huoltovarmuutta. Palvelun tulevia käyttäjäryhmiä ovat esimerkiksi poliisi, Tulli, Puolustusvoimat, pelastustoimi sekä energiasektori, teleyritykset, pankit sekä liikenne- ja logistiikka-ala. Suomessa PRS-palvelu täydentää viranomaisten käyttämää Virve-verkkoa.\nVuodesta 2016 käytössä ollut Galileo-järjestelmä koostuu nykyisin 22 operatiivisesta satelliitista.\nArviomuistio ja siihen liittyvät lisäasiakirjat löytyvät osoitteesta\nIcom IC-7300 on saanut lempinimen "kansanradio", koska sitä on myyty Suomessa jo noin 600 kappaletta. Edellinen yhtä suosittu rigi oli myös Icom'in IC-735, jota tänä päivänä löytyy käytettynä 250-350 € hintaan.\nPerinteisten rigien käyttäjille IC-7300 on "menuhelvetti." Kyllä, laitteen menut tulee ainakin joltakin osin hallita. Mutta, käsi sydämellä, IC-7300 ei ole menujen kannalta missään tapauksessa pahin mahdollinen. Menut ja asetukset ovat jossakin määrin hyvin loogisia.\nKun haluaa workkia suosittua FT8-lähetysmuotoa tai muita datamodeja, asennukset jopa tavalliseen rigiin ovat joskus hankalia. Seuraavasta videosta saattaa olla monelle apua, koska siinä kerrotaan melko seikkaperäisesti, miten IC-7300 menut pitää asentaa.\nIARU Region 1 järjesti 15.-24.10.2021 'Shaping the Future' eli tulevaisuus-työryhmän kokouksen. OH3AC Kerhokirje on kertonut muutamaan otteeseen kaikille IARU R1 -jäsenmaille annetusta velvoitteesta laatia mm SWOT-analyysi oman maan tilanteesta.\nhttp://www.oh3ac.fi/OH3AC_Kerhokirje_20 ... alyysi.pdf\nTulevaisuustyöryhmän kokouksiin osallistui 90 henkilöä 50 jäsenmaasta. Kokoukset pidettiin digitaalisesti etäyhteyksinä. Ruotsin Liitto on avoimesti kertonut työryhmän toiminnasta ja siitä, mihin ollaan menossa.\nTyöryhmä perehtyi ensin harrasteen perimmäisiin arvoihin:\nKokeilutoiminta, innovaatiot, oppiminen, sosiaaliset hyödyt ja ennen kaikkea ”Ham Spirit.”\nTämän jälkeen keskustelut tuotiin visiotasolle ja muodostettiin työnimike:\n"Amateur radio is popular throughout Region 1, and is seen as a source of expertise in science and technology. Amateur radio is recognized for its opportunities for personal development and is seen as an asset to society as a whole.” (Radioamatööritoiminta on suosittua koko Region 1 alueella ja se on tieteen ja tekniikan lähde. Harrasteen tunnustetaan antavan mahdollisuuksia henkilökohtaiseen kehitykseen ja olevan tärkeä resurssi koko yhteiskunnalle.)\nTyöryhmä jatkaa tavoitteena saada kahdeksan strategista tavoitetta, jotka johtaisivat käytännöllisiin toimiin.\nIARU, Kansainvälinen Radioamatööriliitto koostuu kolmesta alueyksiköstä: Region 1 (Eurooppa ja Afrikka), Region 2 (Etelä- ja Pohjois-Amerikka) sekä Region 3 (Aasia ja Tyyni Valtameri). Näillä kolmella regionilla on kullakin oma hallituksensa, jota kutsutaan nimellä Executive Committee (EC)\nJokainen Region nimittää kaksi henkilöä Kansainvälisen Radioamatööriliiton yhteiseen hallitukseen, jota kutsutaan nimellä Administrative Council (AC). Tämä hallitus pyrkii tekemään globaaleja eli koko radioamatöörimaailmaa kattavia päätöksiä. AC kokoontuu yleensä 1-3 kertaa vuodessa, yleensä jonkun alueellisen kokouksen yhteydessä. Viimeisen kokouksen pöytäkirja on tässä:\nhttps://www.iaru.org/wp-content/uploads ... Record.pdf\nKohdassa 11 on mielenkiintoinen asia.\n11.1. George Gorsline, VE3YV; esitteli ”Core Mission Working Group'in” raportin, jossa on kuusi suositusta:\n1. ”Radioamatööri”-määritelmää tulisi laajentaa niin, että siihen kuuluisi muitakin, kuin pelkästään henkilöitä, joilla on radioamatöörilupa. (Hmmm..)\n2. Pyrkiä löytämään tapa, jolla IARU voisi olla yhteydessä radioamatööreihin, jotka eivät ole oman maansa Liiton jäseniä. (IARU:n nykyiset säännöt kieltävät sitä olemasta suoraan yhteydessä minkään maan radioamatööreihin. Kaikki viestintä tulee kulkea paikallisen Liiton kautta.)\n3. Mahdollistaa Liitot, jotka voisivat edustaa useampaa valtiota ja joissa voisi olla jäseniä useammista valtioista, eli yhdistää sellaisten maiden radioamatöörejä, joista yksistään ei löydy tarpeeksi voimaa perustaa oma liitto. (Tällä hetkellä IARU:n säännöt eivät tunne useaa maata edustavia Liittoja.)\n4. Mahdollistaa se, että että kun Liitto ei pysty täyttämään velvollisuuksiaan, miten antaa apua sille.\n5. Pyrkiä löytämään rahoitusta eri tahoilta ymmärtäen kuitenkin, että se saattaa vaikuttaa IARU:n hallintoon.\n6. Vahvistaa jo olemassa olevaa ohjelmaa, jossa Liittoja ohjataan työskentelyssä telehallintojen kanssa ja kehittää uusi ohjelma, jossa Liitot paremmin pystyisivät kertomaan omille tele-hallinnoilleen tai muille viranomaisille radioamatööritoiminnan merkityksestä. (Erityisesti Afrikan maissa telehallinnoilla ei ole tarpeeksi ymmärrystä radioamatööritoiminnasta.)\nOssin, OH3YI; sähkötysavain meni halvalla – 5 € - Huutokauppakeisarissa\nSuomen huutokauppakeisarin kauden 14 jaksossa 3 ”Helin oma rosvo” oli mielenkiintoinen myyntiartikkeli.\nMatti Laasonen -niminen oululainen musiikkialan monitoimija ja vähän trokarikin oli tuonut huutokauppaan myytäväksi sähkötysavaimen, jonka isoon ja muhkeaan puuosaan oli kaiverrettu ”OH3YI”. Kyseessä lienee siis Ossin, OH3YI; kokelasaikojen avain? Olisi kiva tietää, miten se on löytänyt tiensä Ouluun.\nMatti Laasonen on paikallinen oululainen kuuluisuus, jos Googlea on uskominen. Mutta ohjelmassa hän myös kertoi olleensa armeija-aikana radistina ja näytti osaavansa sähköttää - tosin hieman sissiradistimaisella otteella avaimesta.\nLoppujen lopuksi sähkötysavaimesta tarjottiin vain 5 €, joka oli pettymys sekä huutokaupanpitäjälle että hamikatsojille. Huutokauppakeisari Ari Palsanmäki arveli saavansa avaimesta 20 €. Eipä saanut.\nTästä voit katsoa, miten tuhansia kusoja workittu avain menee alihintaan, mutta kaikilla oli mukavaa, morsiamillakin. Pahoittelut äänenlaadusta.\nOssi, OH3YI; on suomalaisille DX-ja kilpailuamatööreille tuttu ja arvostettu nimi, jos mennään vain vajaa kymmenkunta vuotta taaksepäin. Hämeen pohjoisosassa Juupajoella asunut Ossi hallitsi kotimaisia kilpailuita aina 1990-2000 -luvulla. Paikka keskellä Suomea ja myös hyvät kotimaan korvat toivat menestystä.\nOssi oli myös pitkään SRAL:n DX-ohjaaja. DX-workkimisen kasvu- ja kukoistusaikana Ossi oli päivittäin bandilla, keräsi muiden workkimistietoja ja kaikki DX-listat olivat viimeisen päälle. Bandilla hän antoi DX-vihjeitä, kertoi QSL-manageritiedot ja oli koko DX-kansan ehdoton yhdistäjä ja hengen luoja. Ossi tunsi kaikki ja kaikki tunsivat Ossin.\nPankkimaailmasta vapaaherraksi jääneellä Ossilla oli akateeminen hallintokoulutus, mikä sopi hyvin hänen pitkään uraansa SRAL:n toiminnantarkastajana. Ossi oli tarkka ja kriittinen tarkastustyössään eikä hyväksynyt omatekoisia laintulkintoja. SRAL:n hallitukselta menikin useampi vuosi päästä Ossista eroon ja löytää tilalle toiminnantarkastaja, joka oli oman köyden päässä.\nOssi oli myös liiton hallituksessa 1990-luvun lopusta 2000-luvun alkuun.\nAarre, OH1OE; "Suuremman Suomen puolesta" -kirjan sankarina\nOlavi Lempisen kirjoittama tietokirja ”Suuremman Suomen puolesta” kertoo porilaisen Aarre Jylhänmaan, OH1OE; kokemuksista pelättyjen Waffen-SS-joukkojen riveissä. Waffen-SS oli sotaa käyvän natsi-Saksan monikansallinen armeija, jossa palveli noin 1 400 suomalaista. Yksi heistä oli Aarre.\nAarre matkasi Saksan itärintamalle kesällä 1941. Kun suomalaisia Waffen-SS-miehiä päätettiin kotiuttaa keväällä 1942, hän liittyi Suomen armeijaan. Sodan päätyttyä Suomen poliittinen ilmapiiri muuttui ja hänet irtisanottiin puolustusvoimista.\n”Suuremman Suomen puolesta” pyrkii kuvaamaan Aarren kokemia taisteluja ja kokemuksia niin totuudenmukaisesti, kuin se lähdeaineiston pohjalta on voitu tehdä. Kirja kertoo rintamasotilaan elämästä taistelujen keskellä niin kuin Aarre itse sen koki.\nKirja on ilmestynyt nyt postuumisti, Aarre kuoli vuonna 2003 oltuaan syntynyt 1916. Hän piti kuitenkin koko ajan tarkkaa päiväkirjaa ja oli sanellut kymmeniä magnetofoninauhoja kokemuksistaan.\nAarre sai OH1OE -tunnuksen jo vuonna 1946, heti kun radioamatööri-toiminta oli sodan jälkeen uudestaan hyväksyttyä. Kirjoittajalla ei ole tietoa, oliko Aarren jäsenyys silloisessa pakko-SRAL:ssa hyväksytty tai vaa'ankielenä, ottaen huomioon hänen poliittisen taustalla. Valvonta-komissio kun edellytti, että jo tuolloin, ennen suomalaisen radioamatööri-toiminnan uudelleen sallimista liitosta tulee erottaa poliittisesti epämukavat henkilöt.\nOli niin tai näin, jossain vaiheessa Aarren radioamatööriharrastus on hiipunut koska jo vuonna 1958 tunnus on annettu muualle.\nAarre oli saanut Saksassa tutkakoulutuksen, joka varmaan osaltaan selittää kiinnostusta radioaaltoihin. Hänet muistetaan kuitenkin myös Teljän Radioamatöörien, OH1AF; kesäleireiltä 1960-luvun lopulta. Aikalaiset muistavat myös, että hänellä oli Porin suurin puinen antennimasto! Työelämässä hän oli paikallisen teollisuuslaitoksen johtajatasoa.\nHelsingin Sanomien verkkosivuilta löytyy lämminhenkinen kertomus suomalaisesta sinnikkyydestä, yrittelijäisyydessä ja tahdosta toteuttaa itseään ja saada haaveensa toteutettua.\nJorma Raita on myös radioamatööri. Noin viitisen vuotta sitten hän suoritti Petäjäveden radiorompepäivän yhteydessä pätevyystutkinnon ja omaa tunnuksen OH2RJ. Jorma on myös Suomen Radiohistoriallisen Seuran (SRHS) sihteeri.\nJorman tapaakin usein rompepäiviltä ja hamilounailta. Voit tältä aina ystävälliseltä mieheltä kysyä mitä tahansa suomalaisesta radioteollisuudesta ja saat lähes tieteellisen tarkan ja täydellisen vastauksen\nJorma on käyttänyt vanhojen radioiden keräämiseen yli 200 000 euroa. Huoneita Herttoniemessä on kolme ja tilaa 300 neliömetriä. Pelkästään viihde- ja äänentoistolaitteita on päälle tuhat. Hän myös kunnostaa vanhaa elektroniikkaa sekä tutkii radiohistoriaa. ”Aloitin keräilyn 1980-luvun puolivälissä. Kokoelmaan kuuluu laitteita 1920-luvulta aina 1980-luvun lopulle saakka. Ja on täällä jo jotain 1990-luvultakin”.\nJorman kiinnostus elektroniikkaan syntyi jo alakouluikäisenä. Kun isä muutti pois, ullakkokomeroon jäi iso kasa radiokomponentteja sekä radiotekniikan oppikirjoja ja vihkoja. ”Aloin tutkia niitä heti, kun opin lukemaan. Koko 1950-luvun rakentelin itse taskuradioita ja muuta elektroniikkaa.”\nKun Jorma oli 14-vuotias, hän aloitti opinnot ammattikoulun radio- ja tv-linjalla. Hän oli jatkanut harrastustaan elektroniikan parissa mutta ei saanut työpaikkaa, koska ammattitutkinto puuttui. Niinpä hän alkoi tehdä korjaustöitä radioliikkeille freelancerina. ”Ne toivat minulle yleensä ne vaikeimmat tapaukset, ja korjasin niitä kotonani.”\nEnsimmäinen alan todistus tuli armeijasta, Riihimäen viestikoulun radio- ja suuntaradiomekaanikon koulutuksesta. Hankkiakseen lisätienestejä hän meni Yleisradiolle pystyttämään TV2:n lähetysverkostoa.\nSapattivapaa antoi mahdollisuuden keskittyä elektroniikan keräämiseen. ”Kaverit olivat tuoneet vanhoja laitteitaan korjattavaksi ja myös lahjoittaneet niitä. Niitä alkoi kertyä nurkkiin. Aloin kiertää kirpputoreja ja etsiä vanhaa elektroniikkaa.”\nHän on kartoittanut kotimaisia laitevalmistajia ja myyjiä mm kauppa-rekisteriotteista ja perustamisasiakirjoista ja löytänyt jo 22 helsinkiläis-yritystä, jotka valmistivat radioita. ”Ne olivat pieniä ja toimivat ennen sotia. Ne eivät pystyneet kilpailemaan suurten valmistajien kanssa, ja viimeiset niistä lopettivat 1950-luvulla.”\nJormalla on tavoite: Radiotekniikkaa esittelevän museon perustaminen Helsinkiin. Siihen kuitenkin tarvitaan rahoittaja. ”Ei minulla ole sellaisia rahoja. Omat rahavarani on kulutettu kokoelman hankintaan, ylläpitoon ja radiohistorian tutkimiseen. Eläkkeestä menee iso osa varastojen vuokriin.”\nhttps://www.hs.fi/kaupunki/helsinki/art ... =27925c8c9\nHuutokauppakeisarissa oli toinenkin radioamatööriaihe. Mm 22.11.2021 esitetyssä kauden 14 jaksossa 4 (K14 J4) nimellä ”Bluetoothia Vintagelle” tulee ra-toiminta positiivisesti esille. Kiitos Manu, OH6EXA.\nMyyntiin oli tuotu siisti Helvar-putkiradio, joka ei kuitenkaan toiminut. Keisari Aki Palsanmäki totesi, että rikkinäisestä radiosta ei kukaan juuri mitään maksa, mutta jos se olisi toimiva, hyvä huuto olisi 100 €. Aki heitti radion korjattavaksi Markulle, huutokaupan teknisen tuen apupojalle.\nMarkku ei saanut radiota toimimaan, joten hän päätti kilauttaa kaverille eli pyytää Manua apuun. Ei, Manu ei ollut tällä kertaa OH7UE. Manu olikin OH6EXA, Manu Leppänen Äänekoskelta. (Kuva ylhäällä) Selvästi pitkän linjan osaava radioamatööri.\nManu ryhtyi purkiradion korjaamiseen. No, ensinnäkään kyseessä ei ollut putkiradio vaan 1970-luvun transistoriradio, ”Helvar trans2000.” Vika löytyi germanium-transistorista, jonka sisälle muodostuneet ”viikset” Manu poltti pienellä jännitteellä. Ja radiosta alkoi kuulumaan asemia!\nMutta ei tässä vielä kaikki. Manu asensi radioon vielä bluetooth-vastaanottimen siten, että kännykällä pystyy valitsemaan sopivaa musiikkia ja se kuului radio kovaäänisestä.\nKunnossa nyt oleva ja hieman uudistettu radio myytiin peräti 265 eurolla. Kahden minuutin pätkän ohjelmaa ja Manua voit katsoa tästä linkistä. (Valitettavasti saadussa videossa on äänentaso hieman alhaalla, olisikohan Bluetooth auttanut?)\nOn varmaa, että Manu tullaan näkemään vielä uudestaan Huutokauppa-keisarissa ellei joku muu ohjelma nappaa häntä. Sulavasti esiintynyt, nokkelasanainen Manu sulatti katsojien sydämet ja radioamatöörit saivat hienoa mainosta!\nIARU:n "band plan"-ehdotus: digi-kaistat levenevät, SSB-kaistat pienenevät\nIARU on lopulta etenemässä ”band plan'in” eli taajuussuositusten kanssa. Ohessa 53-sivuinen pohjaehdotus. Siinä on ensin käyty lävitse taajuusjaon periaatteita ja sitten bandi kerrallaan suositukset siitä, miten kaistat jaetaan. Melko hyvin jäsennelty ja loogisesti etenevä esitys.\nhttp://www.oh3ac.fi/IARU_HF_band_plan_r ... oposal.pdf\nTavoitteena on vähentää eri modejen toisilleen aiheuttamia häiriöitä, tasata ruuhkaa ja mahdollistaa uudet tulevaisuuden tekniikat.\nUutena asiana esitetään ”datamoden” jakoa kolmeen ryhmään:\n- ”Keskustelevat modet” kuten PSK, RTTY, Olivia ym.\n- ”Aikasynkronimodet” kuten WSJT, FT8, JT9, WSPR, FT4 ja JS8\n- ”Valvomattomat/automaattimodet” kuten APRS, PacTOR, WinLink\nSSB-kaistoihin kaksi eri tasoa: ”primary” ja ”secondary”\nEnsilukemalla näyttää siltä, että mikään ei muutu?\n- CW-kaistat pysyvät käytännössä samoina.\n- Data-kaistat levenevät käytännössä kaikilla bandeilla\n- SSB-kaistat pysyvät samana kaikilla bandeilla …..\nMutta hei … eihän tuo ole mahdollista!\nSilmänkääntötemppu onkin se, että datakaistan leventyessä SSB-kaistan puolelle, sinne tulee kaksi tasoa: ”primary” ja ”secondary”. Siellä missä datakaista levenee, SSB-kaista muuttuu ”secondary”-kaistaksi. Eli käytännössä SSB-kaistaa kapenee. Sic!\nBandeille useampi FT8-kaista\nOtetaan esimerkiksi tuttu 20 m alue. Liitteestä voi ja kannattaa katsoa vastaavat muilla bandeilla:\n- CW-kaista pysyy samana eli 14000-14070 kHz\n- Datakaista olisi 14070-14120 kHZ eli levenisi 8 kHz\n- SSB-kaista alkaisi 14115-14120 jaettuna datan kanssa.\n14 MHz:n datakaista 14070-14120 olisi jaettu seuraavasti:\n14070-14074 Keskustelumodet (RTTY, PSK, Olivia)\n14074-14077 FT8-kanava (1)\n14077-14080 FT8-kanava (2)\n14080-14083 FT8-kanava (3)\n14083-14086 JT65/JT9 sekä kokeilumodet\n14089-14092 FT8 Fox ja/tai FT8 contest mode\n14092-14095 FT8 Fox ja/tai FT8 contest mode\n14092-14099 Keskustelumodet (RTTY, PSK, Olivia)\n14101-14115 Keskustelumodet (RTTY, PSK, Olivia)\n14101-14120\tAutomaattimodet (APRS ym.)\nFT8-kanavia olisi siis kolme ja DX-peditioiden FH- eli ”Fox/Hound” -työskentelyyn tulisi kolme kanavaa. Siis yhteensä kuusi FT8-kanavaa! FT4 saisi oman kanavan.\nEhdotuksessa ei oteta kantaa siihen, minkälainen jako niillä olisi. Joka tapauksessa jako kolmeen muuttaa FT8-workkimisen luonnetta.\nPienenä yksityiskohtana ehdotetaan SSTV-keskitaajuuden siirtämistä bandin yläpäähän, 14330 kHz.\nIARU uskoo yhteiselämään Galileon kanssa. Mittaukset kuitenkin ratkaisevat!\nRadioamatöörien 23 cm bandin eli 1240–1300 MHz taajuusalueen käytöstä päätetään WRC-23 kokouksessa 20.11.-15.12.2023, siis melko tasan kahden vuoden päästä.\nRadioamatöörien 23 cm taajuusalueen käyttöä uhkaa ensisijaisesti Galileo-paikannusjärjestelmä, jolla on alueen ensisijainen (pex) käyttöoikeus. Radioamatöörit ovat alueella toissijaisia käyttäjiä (sec), jotka eivät saa häiritä pääkäyttäjää. Mutta ei pidä unohtaa Yhdysvaltojen GPS-, Venäjän Glonass- tai Kiinan BeiDou-järjestelmiä, jotka toimivat osin samoilla taajuuksilla. Näiltä mailta ei ehkä tule sympatiaa hameille. Eikä pidä unohtaa Japania eikä Koreaa, jotka hakevat myös paikannuspaikkaansa taivaalta.\nEnsimmäisenä maailmassa Suomi poisti taajuusalueen ra-taajuusmääräyk-sestä jo pari vuotta sitten, mutta toistaiseksi alueelle on voinut hakea määräaikaisia lupia. Täytyy muistaa, että Suomen telehallinto ilmoitti jo vuonna 2007, että ra-liikenne tällä taajuusalueella tulee loppumaan Galileon tullessa.\nWRC-23 kokoukseen liittyvissä kansainvälisissä työryhmissä yhteiselon mahdollisuuta edelleen puidaan lähinnä IARU:n vetämänä. Niissä on käyty läpi erilaisia vaihtoehtoja, kun ”tavallinen asema”, ”EME-asema” ja ”toistin-asema.” Myös erilaiset leveä- ja kapeakaistamodet ovat olleet tutkittavana sekä taajuudet, jotka ovat joko kaukana RNSS-signaalin keskikohdasta tai sen katveessa.\nhttps://www.iaru-r1.org/wp-content/uplo ... t-2021.pdf\nSuomen WRC-23 teknisen työryhmän kokous 24.11.2021\nTraficomin WRC-23 tekninen työryhmä edistää asiaa työryhmässä muodostetun alustavan kannan mukaisesti kansainvälisessä ja yhteiseurooppalaisessa konferenssin valmistelutyössä. Suomen lopullinen kanta WRC-konferenssin asioihin tehdään Liikenne- ja viestintäministeriön toimesta viimeistään vuoden 2023 aikana.\nKansallisena tavoitteena asiakohdan osalta on radionavigointisatelliitti-liikenteen suojaaminen ja sillä on keskikorkea prioriteetti kansallisessa valmistelussa.\nCEPT:n CPG PT C:n alustavan kannan mukaan CEPT tukee:\n- Radionavigointisatelliittiliikenteen suojaamista\n- Uuden ITU-R-suosituksen valmistelua, jossa määritettäisiin ohjeistus teknisistä, operatiivisista ja regulatiivisista toimista alueen 1240–1300 MHz radioamatööriliikenteille, jolla suojataan kyseistä taajuusaluetta käyttävä radionavigointisatelliittiliikenne.\n- CEPT kannattaa lisäksi, että edellä mainitut radioamatööreihin sovellettavat toimet tulisivat perustua yhteensopivuustutkimusten ja mittauskampanjoiden tuloksiin.\nLisäksi asiaa valmistellaan CEPT:in SE40-ryhmässä, ITUn WP 5A-ryhmässä ja WP 4C-ryhmässä.\nLopputulos vielä hyvin arvaamaton ja lopulta asiasta päättää LVM ja Traficom\nKaikki osapuolet odottavat nyt edellä mainittuja yhteensopivuus- ja mittaustutkimuksien lopullisia tuloksia. Olisi tietenkin hienoa ennustaa, että yhteensopivuutta löytyy, mutta Italiassa ei kesällä yhteensopivuutta näiden järjestelmien välillä juuri ollut. Myöskään IARU ei ole huutanut suurta hurraata siitä, että yhteensopivuutta olisi löytynyt.\nYhteensopivuusmittauksille on teoriassa aikaa noin vuosi mutta mitä nopeammin ne saadaan tehtyä, sitä nopeammin CEPT ja ITU:n ryhmät pääsevät muotoilemaan kantaansa.\nWRC-23 -kokouksen kannalta olisi hienoa, jos Euroopan yhteistä ääntä käyttävä CEPT löytäisi yhteisen linjan. On kuitenkin jo aavistelua siitä, että janan päissä ovat Saksa ja Ranska. Saksa olisi tässäkin radioamatöörimyönteinen ja Ranska Galileo-uskovainen.\nMutta löytää CEPT sitten yhtenäisen kannan tai ei, lopullinen päätös taajuusalueen käytöstä tehdään Suomessa WRC 23-tulosten pohjalta käytännössä Traficomin radiotaajuusmääräyksen muutoksella. Lopullinen Euroopan kartta 23 cm osalta voi olla tilkkutäkki – jokainen maa päättää itse autonomisesti 23 cm käytöstä.\nTärkeä WRC-23 pidetään 20.11.-15.12.2023 Arabiemiraateissa, A6\nSeuraavan WRC-kokouksen aika ja paikka on nyt päätetty. WRC-23 pidetään 20.11.-15.12.2023, paikkana Yhdistyneet Arabiemiraatit, A6. Mutta auki on vielä, onko kokouspaikkana Dubai vai Abu Dhabi.\nWRC – World Radio Conference – on ylin kansainvälisistä radiotaajuuksista ja niiden käytöstä päättävä elin eli kokous. Koska radioaallot eivät tunne rajoja, käytännössä jok'ikinen maailman valtio lähettää kokoukseen edustajan.\nhttps://www.itu.int/en/myitu/News/2021/ ... b-Emirates\nMuualta maailmasta alkanut erilaisten radioamatöörimaksujen halpuuttaminen on nyt edennyt Ranskaan.\nRanskan telehallinto on poistanut tutkintomaksun (Suomessa 2 x 18 €) sekä pätevyystodistuksesta maksettavan maksun (Suomessa 43 €) takautuvasti tämän vuoden alusta lukien. Ne, jotka ovat maksuja ehtineet maksaa jo tänä vuonna, saavat ne pyynnöstä takaisin.\nTelehallinto on todennut maksujen maksuliikenteen jopa kalliimmaksi kuin mitä niistä saadaan. Samalla halutaan maksujen taloudellinen este nuorille. Vaikka Ranskassakaan ei nuoria juuri tule harrasteeseen, saadaan ehkä muutama lisää poistamalla maksut.\nARRL:n hallituksessa on hyväksytty uusi aloite, ”Clean Signal Initiative”, CSI. ”Siistin signaalin tavoite” Mistä on kyse?\n- ”CSI” -aloitteella ARRL tulee asettamaan uusia teknisiä standardeita, jotka koskevat lähetteen teknistä laatua.\n- Standardit tulevat olemaan tiukempia kuin nyt voimassa olevat IEEE:n tai muiden järjestöjen standardit. Standardien määrittämistä varten ARRL testaa jo nyt kaupan olevia laitteita.\n- ARRL edellyttää, että kaupalliset laitevalmistajat täyttävät heidän standardinsa. ARRL tulee ”hyväksymään”, sertifioimaan, uudet laitteet testauksen jälkeen.\n- Painostuskeinona ARRL tulee käyttämään julkisuutta.\n- Myös yksittäisiä radioamatöörejä koulutetaan käyttämään sopivia, häiriöttömiä asetuksia.\nJessica Rosenworcal nimitetään maailman tärkeimpään telehallintovirkaan\nFCC (Federal Communicatinos Commission) eli Yhdysvaltain telehallintovirasto on varmaankin merkittävin telehallinto maailmassa. Presidentti Franklin Roosevelt perusti sen jo 1934. Virasto vastaa kongressille ja toimii sen valtuuttamana.\nYhdysvaltain poliittinen järjestelmä on voittajan järjestelmä. Puolue, joka voittaa vaalit, saa ja pystyy käytännössä nimittämään uuden johtajan jokaiseen merkittävään valtion virastoon. Pääjohtajat siis tulevat, menevät ja vaihtuvat poliittisten tuulten mukana. Toisin kuin Suomessa, jossa virastojen pääjohtajat nauttivat luottamusta vaikka johdossa olisi aivan muut puolueet. Suomessa valtaa pitävät puolueet käyttävätkin nimittämisvaltaa kun avonaisia virkoja tulee täyttää.\nFCC on kuitenkin poikkeus amerikkalaisessa järjestelmässä. Virastoa johtaa viisihenkinen johtokunta. Viidestä jäsenestä kaksi on kummastakin pääpuolueesta – demokraateista ja republikaaneista - mutta johtokunnan puheenjohtaja vaihtuu sitten aina vallassa olevan puolueen edustajaan.\nMonihenkistä johtokuntaa pidetään sekä hyvänä että huonona asiana. Toisaalta se tuo vakautta päätöksentekoon ilman poliittisten tuulten vaikutusta mutta toisaalta myös vaikeita asioita on vaikea saada siellä läpi.\nPresidentti Biden on nyt nimittänyt johtokunnan puheenjohtajaksi Jessica Rosenworcal'in. Hän on ollut jo ennestään vuodesta 2012 johtokunnassa demokraattien edustajana. Demokraatit ovat kiirehtineet nimitystä, koska onhan Biden ollu jo kohta vuoden vallassa. Koulutukseltaan hän on lakimies. Jessica on myös ensimmäinen nainen tässä huippuvirassa.\nYhdysvaltain telehallinto FCC on pienessä asiassa astumassa nykypäivään.\nKun Yhdysvalloissa hakee lupaa FM-asemalle, FCC tekee ensin taajuustarkastelun ja ilmoittaa, missä suunnissa ja kuinka kaukana on samalla taajuudella lähettäviä asemia. Uuden aseman lähetyssignaali ei saa loukata aiemmin perustetun aseman lähetysaluetta.\nJos FM-asema tämän – tai jonkun muun syyn vuoksi - haluaa käyttää suunta-antennia, asiasta tuleekin monimutkaisempi. Asema ei saa lähetyslupaa, ennen kuin se on tehnyt kentänvoimakkuusmittaukset. Mittaukset on tehtävä joko niin, että asemapaikalle pystytetään tilapäinen masto ja kentänvoimakkuus mitataan fyysisesti tarpeeksi monesta paikasta ja tarpeeksi laajalta alueelta. Tai asema rakentaa täydellisen pienoismallin alueesta ja osoittaa sillä, miten kentänvoimakkuus tulee olemaan. Kumpikin vaihtoehto on raskas ja kallis. Ja epäkäytännöllinen.\nNyt FCC:n uusi pääjohtaja Jessica Rosenworcel esittää, että kentän-voimakkuus voidaan simuloida tietokoneohjelmalla. Tämä säästää valtavasti aikaa ja rahaa, nopeutta aseman pystyttämistä sekä auttaa antennien valmistajia tekemään sopivan antennin.\nThe Media Bureau has also opened MB Docket 21-422, “Updating FM Broadcast Radio Service—Directional Antenna Performance Verification.”\nRadioamatööreille kentänvoimakkuuden kertovat ohjelmat ovat olleet tuttuja jo pari vuosikymmentä.\nIsossa Britanniassa radioamatööreille sallittu 2 metrin alue on – ihan kuten Suomessakin – 144-146 MHz. Toistinasemat on ahdettu samalla tavalla ahtaalle alueelle, kuten Suomessakin. Euroopassa on maita, joissa kahden metrin alue on jopa 144-148 MHz, sallien tällöin toistinasemille isomman erotuksen.\nBrittien telehalllinto OFCOM on kuitenkin antanut radioamatöörien käyttöön, vuosi kerrallaan, myös 146-147 MHz. Luvan alueelle saa hakemalla ja lupa annetaan vain ylimmälle luokalle.\nVain pieni osa (100 kHz) tästä kaistasta on varattu perinteisille lähetysmuodoille. OFCOM haluaakin, että loppuosa bandia käytetään erilaisiin kokeilutoimintoihin digitaalisella puhe- tai data-lähetteillä. OFCOM toteaakin jalosti, ”ei haluavansa lisäkaistalle samaa kuin jo on olemassa”\nPasi, OH1MM maailmanjohdossa WWFF-kisassa. Kari, OH2HT; nousussa\nPuskaworkkimisesta löytyy paljon tilastoja, mutta erityisesti täytyy nostaa esiin kaksi kansainvälisesti merkittävää tulosta:\nHuippuoperaattori (Top Operators) -listalla on 2021 osalta kirkkaana maailman ykkösenä puskamestari Pasi, OH1MM. Pasi on joulukuun alkuun mennessä workkinut tämän vuoden aikana 5539 puskaa – siis lähes 15 uutta puskaa joka päivä. Kärkisijan arvoa nostaa se, että samaan aikaan hän on itse käynyt 40 puskassa antamassa muille puskapisteitä 7035 yhteydellä.\n1\tOH1MM\t5,539 puskaa\n2\tSP8LEP\t4,810\n3\tS52RA\t4,672\n4\tOM5DP\t4,250\n5\tS58AL\t4,198\n6\tIK3HMB\t3,983\n7\tEA2DT\t3,873\n8\tOM1AX\t3,664\n9\tIK1GPG\t3,523\t-\t-\n10\tIK2ECC\t3,508\nToinen listoilta huomioitava OH-menestys on Kari, OH2HT. Hän on tämän vuoden aikana itse aktivoinut 119 eri puskaa ja pitänyt niistä 7674 yhteyttä. Karin suorituksen arvoa nostaa se, että Suomessa on suhteessa aika vähän puskia ja matkat puskalta toisella ovat pitkät. Jos talvi ei yllätä, Kari varmaan nousee joulukuun aikana vielä Top 5-joukkoon.\n1\tF4GYG\t391 44,422\n2\tSP5UUD\t287 30,275\n3\tVK2IO\t250 15,507\n4\tHB9BIN\t147 15,161\n5\tSP5ZIM 140 12,279\n6\tKB3WAV\t135 16,019\n7\tSQ9MDF\t128 14,026\n8\tDL8ECA\t127 21,745\n9\tPD0RWL\t122 14,302\n10\tOH2HT\t119 7,674\nNamä siis tämän vuoden, 2021, tuloksia. Muistettakoon toki että ”All time”-tuloksissa puskaylimestari Risto, OH6RP; on maailmanlistalla 10. 15679 workitulla eri puskalla ja Grand Old Time puskaylimestari Saku, OH2NOS; sijalla 19 aktivoituaan 387 eri puskaa kaikkina aikoina. Mahtavaa!\nPalataan OHFF-tuloksiin ensi kerralla!\nPuskien ”hallinnassa” on eräs erittäin myönteinen asia: uudet OHFF-luetteloon tulevat puskat tulevat sinne oman väen ehdotuksesta. Nyt OHFF-puskien määrää on lisätty 26 puskalla. Kun aiemmin viimeisen puskan numero oli OHFF-1166, nyt viimeinen löytyy tunnuksella OHFF-1192.\nJokainen maa saa lisätä joka vuosi 200 puskaa omaan luetteloonsa. Nyt lisätyt 26 olivat viimeiset tämän vuoden kiintiöstä. Uudet puskat lisätään puskaworkkijoiden ehdotuksista. Uusia puskia pyritään välttämään lisäämästä sinne, jossa on ”korkkaamattomia” puskia. Oikein! Uudet puskat on hyvä lisätä sinne, jossa kaikki on jo käyty. Kansainvälinen WWFF-hallinto toki hyväksyy lisäykset. Kuvassa on Kim, OH6KZP; siirtänyt uudet puskat kartalle.\nPuskaylimestari Saku, OH2NOS; ehtikin jo pari päivää uusien puskien julkistamisen jälkeen aktivoida puskan OHFF-1168.\nPuskien lisääntyminen on hyvä asia. Sekä niitä workkivilla että aktivoivilla on nyt taas työmaata. ”Tykinruokaa”, sanoisi kapiainen. Toisin kuin IOTA- tai DXCC-awardi, jotka ovat osin väljähtyneet kun uusia maita tai saaria ei ole tullut.\nOnko sinulla pöytälaatikossa viereisen kuvan näköisiä IRC-kuponkeja?\nKohta alkaa olla jo kiire, tämän näköiset kupongit pitää lunastaa postissa viimeistään 31.12.2021. Sen jälkeen ne ovat arvottomia. Tämä kuponki, nimeltään ”Istanbul” oli voimassa 2017–2021.\nVielä 1990-luvulla IRC-kupongit olivat ”ikuisia” mutta useiden väärinkäytösten vuoksi niiden voimassaoloaika rajattiin aina muutamaksi vuodeksi kerrallaan, hintaa nostettiin ja IRC-kupongilla postista saatavien postimerkkien määrää alennettiin.\nNäin toimii IRC eli kansainvälinen vastauskuponki\nKuponki toimii käytännössä seuraavasti: Kun lähetät ulkomaankirjeesi sisällä vastauskupongin, voi vastaanottaja lunastaa sillä oman maansa postista alimman painoluokan postimerkit.\nJos ostat Suomen postista vastauskupongin, maksaa se 2.95 €. Jos tuot saman kupongin tai ulkomailta saamasi kupongin postiin, saat postimerkkejä 1.85 € arvosta.\nEnsimmäinen Ponzi-huijaus käytti hyväkseen IRC-järjestelmää, koska oli mahdollista tehdä voittoa eri maiden erisuuruisten postimaksujen ansiosta.\nJos lähetti rahaa Italiaan, sieltä pystyi ostamaan edullisesti IRC-kupongin. Kun tämä lähetettiin Yhdysvaltoihin, samaa kuponkia vastaan saatiin vaihdettua suuremmam summan edestä postimerkkejä kuin mistä lähtömaassa oli maksettu.\nOli täysin laillisesti, järjestelmän heikkoutta hyväksi käyttäen tehdä jopa yli 400 % voittoa kulujen jälkeen, kun vain oli tarpeeksi asiamiehiä hoitamassa ostoja/myyntejä. Huijaus kesti puoli vuotta ennen kuin se romahti.\nhttps://fi.wikipedia.org/wiki/Kansainv% ... auskuponki\nUusi IRC-kuponki ”Abidjan”\nUudet IRC-kupongit nimetään sen maan tai kaupungin mukaan, jossa pidetyssä kokouksessa se on hyväksytty. Uuden IRC-kupongin nimi onkin nyt ”Abidjan” ja se on voimassa 1.9.2021-31.12.2025.\nUuden kupongin on suunnitellut Valeryia Tsimakhavets, 15-vuotias valkovenäläinen tyttö. Kupongissa kaksi kättä muodostaa puun haarat. Puu on täynnä lintuja ja juuret halkovat maapalloa.\nhttps://www.upu.int/en/Universal-Postal ... pons-(IRCs)\nEUDXF:llä ja GDXF:llä toimiva DX-peditioiden QSL-palvelu – nyt myös LoTW\nKeski-Euroopan kaksi suurta DX-foundationia palvelevat jäseniään monin tavoin. Avustuksille ja jäsenmaksuille tulee saada vastinetta.\nGDXF:llä on jo vuosia ollut palvelu, että kun se antaa avustusta jollekin peditiolle, ehtona on että kaikki ne GDXF:n jäsenet, jotka pedition workkivat, saavat pyynnöstä QSL-kortin maksutta.\nKäytännössä tämä on sujunut niin, että GDXF:n sihteeri on ilmoittanut, että (esimerkkinä) niiden, jotka workkivat 3DA0RU-pedition, tulee xx.xx. mennessä laittaa yhteytensä GDXF:n sivulla olevalle lomakkeelle. Tämän jälkeen sihteeri toimittaa listan DX-peditiolle ja DX-peditio, QSL-korttien valmistuttua, toimittaa yhtenä pakettina kaikki kortit sihteerille. Sihteeri sopii sitten jokaisen kanssa erikseen, miten hän saa korttinsa.\nTässä järjestelyssä kaikki voittavat. Peditio saa hyvän avustuksen ja selviää isosta määrästä kortteja yhdellä postituksella. DX-pedition workkineet saavat kortit ilman, että heidän täytyy itse mitään postittaa.\nEUDXF on jalostanut GDXF:n palvelua askeleen enemmän nykyaikaan. EUDXF:n palvelu toimii aluksi samalla tavalla kuin GDXF:n palvelu. Hyvänä esimerkkinä tässä S9OK-peditio. Sihteeri kerää jäseniltä tiedot yhteyksistä ja toimittaa ne DX-peditiolle.\nKun yhä useammalle kelpaa LoTW-kuittaus, S9OK lupaa LoTW-kuittauksen lähes välittömästi sen jälkeen, kun ovat saaneet EUDXF:n sihteeriltä listan. Muille workkijoille LoTW-kuittaus tai QSL-kortti tulee paljon myöhemmin.\nOHDXF pesi kasvonsa ja kiillottaa kuvaansa\nMonta vuotta hiljaista Ruususen unta nukkunut kotimainen OHDXF eli OH DX Foundation on nyt herännyt. Tai ainakin pessyt kasvonsa. Salonki-kelpoisuuteen on toiminnassa vielä toki pikkasen matkaa. Nyt 8-.\nOHDXF:n nettisivu, ohdxf.fi, on saanut aivan uutta ilmettä ja paljon uutta sisältöä. Nettisivun kuvat on uusittu ja sisältöä ryhmitelty uuteen uskoon. Etusivulta löytyy mm klikkauksella reaaliaikainen DXWorld.net'in DX-peditioiden aikajana.\nKasvojenpesuun kerrotaan olevan kaksi syytä:\n- Pekka, OH1TV; on ryhtynyt julkaisemaan ja päivittämään kerran viikossa suomalaisten DXCC-tuloksia. Ne ovat huikeasti lisänneet DX-uskontoa ja korttien toimittamista ARRL:lle.\nAnne, OH2YL; valittiin syksyllä OHDXF:n hallitukseen ja sen sihteeriksi. Annen sanotaan ruoskineen hallituksen miehet uskomaan, että on aika toimia. Anne on ottanut esimerkillisesti vastuun nettisivujen uusimisesta ja on työstänyt sitä pala kerrallaan uuteen uskoon. Hienoa!\nEpäily robottikusoista aiheutti pedition hylkäämisen – Conway Reef, 3D2CR\nRobottiyhteyksistä ollaan montaa mieltä. Hyvin moni tuntuu olevan niitä vastaan. Kerrataan ensin faktat:\n- WSJT-X, JTDX ja mm MSHV ovat ns. normaaleita FT8- ym. ohjelmia, jossa jokaisen kuson aikana tai jälkeen pitää painaa jotakin nappia. Ohjelma ei siis worki itsekseen vaan tarvitsee ainakin lokia varten painalluksen. Näillä voi siis pitää kuson kerrallaan.\n- puolalainen WSJT-Z on robottiohjelma, joka pystyy pitämään kusoja yksi toisensa jälkeen vaikka ympäri vuorokauden. Operaattorin ei tarvitse tehdä mitään, lokiin tulee kusoa automaattisesti.\n- IOTA teki 10.9.2021 päätöksen, että robottikusot eivät kelpaa awardiin. Jo pian, eli 23.10.2021 IOTA ilmoitti että Conway Reef -pedition, 3D2CR; yhteydet eivät kelpaa IOTA-awardiin. IOTA:n mukaan tämä yhden miehen peditio oli ollut taukoamatta äänessä FT8-modella neljä vuorokautta ja yhteyksiä oli kahdella bandilla yhtäaikaisesti. IOTA:n mukaan tämä ei ole mahdollista ilman robottiohjelmaa. Pedition operaattori kiistää käyttäneensä robottiohjelmaa.\n- ARRL ehätti jo 19.8.2019 kieltämään robottikusot sen kilpailuista ja DXCC-todisteesta.\nhttp://www.arrl.org/news/arrl-contest-a ... d-contacts\nEi ole tiedossa, onko ARRL tämän takia hylännyt peditioita tai kilpailuyhteyksiä. On myös totta, että LoTW-järjestelmään voi hyvinkin syöttää robottikusoja. Järjestelmässä ei vielä tiettävästi ole niitä tunnistavia ohjelmanpätkiä.\nRobottiyhteydet suomalaisten radioamatöörimääräysten kannalta\nSuomalaisten ra-määräysten mukaan tarvitaan "erikoislupa":\na) jos radioamatööriasema toimii ilman radioamatöörin välitöntä valvontaa tai\nb) radioamatööritoistinasema, joka ei ole luvanhaltijan välittömässä valvonnassa\nMääräyksien avainsana on "välitön valvonta."\nJos annat WSJT-Z:n workkia itsekseen ja olet itse ham shäkissä sitä valvomassa, kaikki on OK. Robottiohjelman käyttäminen ei siis ole määräysten mukaan tässä tapauksessa kiellettyä, mutta IOTA ja DXCC eivät näitä yhteyksiä hyväksyisi. No big deal.\nMutta jos laitat WSJT-Z:n pyörimään koko yöksi, niin että sinä tai joku muu hami ei sitä valvo, täytyy sinulla olla erikoislupa ( ... koska ra-asemasi toimii ilman välitöntä valvontaa.)\nMitä sitten on "välitön valvonta?\nRa-määräykset tai laki viestinnän palveluista ei ainakaan nopeasti luettuna määrittele tätä sanaparia. Ra-määräyksistä löytyy toinenkin meille tärkeä kohta, jossa käytetään sanaparia "välitön valvonta." Se löytyy laista kohdasta jossa sallitaan "second operator"-työskentely. Lain 265 b sanoo: " ... radiolähetintä saa pätevyystodistuksen haltijan välittömässä valvonnassa käyttää muukin henkilö."\nHaetaan siis tukea sanaparille välitön valvonta muista laista. Metsästyslain kommentaarissa sanotaan: "Käytännössä välitön valvonta tarkoittaa, että valvottava on käden ulottuvilla, eikä valvoja puuhaa sillä aikaa muuta kuin valvoo aseen käyttöä."\nTiesittehän muuten, ra-määräyksiin ja lakiin liittyen, että kuka tahansa voi mitään erikoislupaa hakematta pystyttää, asentaa ja pyörittää toistinasemaa niin kauan kun hän itse jaksaa valvoa sen liikennettä. Mitä taajuuksia käyttää, on sitten toinen asia.\nErikoislupaa haetaan Viestintävirastosta\nMutta takaisin peruskysymykseen: Robottiohjelma, jota ei valvota, tarvitsee "erikoisluvan." Erikoisluvan saa vain yleisluokan tai teknillisen luokan pätevyyden omaava henkilö. Erikoislupaa haetaan Viestintävirastolta. Tiettävästi yhtää erikoislupaa ei tähän tarkoitukseen ole haettu eikä tiedossa ole, myöntäisikö Viestintävirasto sellaista.\nMaailman korkein torni syntyi, koska pilvenpiirtäjät häiritsivät radiosignaaleja\nKanadan valtiollinen rautatieyhtiö Canadian National Railway päätti 1968 rakennuttaa tv- ja radioviestintärakennuksen palvelemaan Toronton aluetta.\nToronton keskustaan oli rakennettu lukuisia pilvenpiirtäjiä, jotka häiritsivät tv- ja radiosignaalien kulkua. Tarvittiin niin korkea torni, että signaalin sai sieltä kaikkialle. Suunnittelun jälkeen hanke käynnistyi virallisesti 1972.\nCN Tower avattiin yleisölle kesäkuussa 1976. Pääkansitaso on 446,5 m korkeudessa, juuri antennin alapuolella. Rakennuksen muuten valmistuttua tornin antenni (109 m korkea) nostettiin paikalleen 30 osassa Sikorsky S-64 Skycrane -helikopterilla. Työ kesti vain kolme ja puoli viikkoa ja 555,33 m korkeasta tornista tuli maailman korkein rakennus liki kolmeksikymmeneksi vuodeksi. Dubaissa sijaitseva Burj Khalifa ohitti sen vasta vuonna 2005.\nhttp://www.oh3ac.fi/OH3AC_Kerhokirje_20 ... ipulla.pdf\nTilaa pizza sähköttämällä\nYhdysvalloissa tunnettu Papa John's -pizzaketju on rakentanut hieman monimutkaisen "järjestelmän" jolla voi tilata pizzan tuntemalla sähkötysmerkit. Kyseessä on tietenkin markkinointikikka.\nsaattaa voittaa ilmaisen Morse Code Kit- nimisen ohjelman. Sen, kuka tämän Kit'in saa, on arvonta. Siis aika harva saa sen.\nKit'ssä tulee ratkaista vähintään yksi viidestä ongelmasta - tehtävästä jotka liittyvät sähköttämiseen – ja muuntaa vastaus sähkötykselle. Riippuen siitä, minkä tehtävän on ratkaissut, saa tilattua ilmaisen pizzan.\nTämä Papa John-pizzaketjun markkinointitemppu liittyy sen pitkäaikaiseen yhteistyöhön toisen maailmansodan veteraanijärjestöjen kanssa.\nhttps://techround.co.uk/news/you-can-no ... orse-code/\nVoisiko jollekin nykyisistä Suomessa toimivista hampurilaisketjusta ehdottaa hieman samanlaista. Monessahan hampurilainen tilataan maksamalla se etukäteen tiskin edessä olevilla pankkiautomaateilla. Mitäs, jos siihen liittäisi mahdollisuuden tehdä tilaus sähköttämällä?\nLoppuvuoden mahtava Communicator-lehti\n”The Communicator” on British Columbiassa, Kanadassa, sijaitsevan ”Surrey Amateur Radio Communications”, SARC korkealuokkainen lehti. Se ilmestyy joka toinen kuukausi. Marras-joulukuun 2021 lehdessä on 122 sivua huikeaa luettavaa:\nThe rest of the story 4 Historiakirjoitus John Belrose VE2CV\nFrustrated with that generic programming cable? Erilaiset hamshäkin kaapelit\nNews you can lose —Ham Humour 13\tHamihuumoria\nRadio Ramblings 14 EME-uutisia\nEmergency Comms—ICS 22 Hätä- ja turvaviestintä\nTech topics 26, 30, 53 Dipoli, laajakaistabaluni,\nSunSpots are getting more Auringonpilkut nousevat\n2-meters 34 Baofeng UV-5R. lokit\nMeasurements with the Nano VNA 43 Q-arvon mittaaminen\nRecharceable Ladattavat patteri\nBuilding the OST Morse Box 54\nVE7SL’s Notebook 63 Vihreä valo rigeissä\nFoundations of Amateur Radio 70 Lisää liimaa harrasteeseen\nGetting hooked up to Reverse Beacon 74 RBN\nBelgialais-amerikkalainen kemisti Leo Baekeland (1863–1944) oli keksinyt 1893 Velox-valokuvapaperin ja myi patentin Eastman Kodakille. Ehtona oli, ettei hän saanut tehdä valokuvausalan tuotekehitystyötä 20 vuoteen.\nNiinpä hän suuntasi tarmonsa muuhun ja kehitti vuonna 1907 bakeliitin. Halpa, palamaton ja monikäyttöinen materiaali loi pohjan nykyaikaiselle muoviteollisuudelle ja oli tärkeä raaka-aine myös elektroniikassa.\nBakeliitti on täysin keinotekoinen polymeeri, joka luokitellaan muoviksi. Sitä valmistetaan kuumentamalla fenolia ja formaldehydia katalyytin läsnä ollessa. Valmistuksen alkuvaiheessa bakeliitti on muovailtavaa, kuumennettaessa se muuttuu kovaksi, liukenemattomaksi.\nBakeliitti on hyvä sähköeriste. Bakeliittia käytettiin eboniitin vastikkeena sähköteknillisten esineiden, veitsen kahvojen, kädensijojen, kampojen ym. valmistamiseen. Sitä harkittiin käytettäväksi toisen maailmansodan aikana kolikoiden valmistukseen, kuparin mennessä ammusteollisuuteen.\nBakeliitti on jäänyt käytöstä sen hinnan ja valmistuksen monimutkaisuuden vuoksi. Vanhoista bakeliittisista esineistä on tullut merkittäviä keräilykohteita. Bakeliittiliimaa käytetään nykyään kuitenkin mineraalivillan valmistuksessa.”\nKovasta ja väriltään tummasta bakeliitista valmistettiin monia eri tuotteita. Hyvän eristävyytensä ansiosta se sopi erinomaisesti muun muassa hiustenkuivaajiin, radioihin sekä kameroihin. Radioihin sekä ulkokuoreen että eristeeksi sen sisäosiin.\nBakeliitin etuna oli myös puumainen ulkonäkö, jonka ansiosta sitä käytettiin yleisesti autojen sisustuksissa ja radioissa korvattiin bakeliitilla puukuoret.\nTarkennus juttuun:"SRAL pyrkii estämään kurssit ja koulutuksen Lahdessa"[/color]\n"Syyttömien" suojelemiseksi toimitus haluaa tarkentaa otsikolla, "SRAL pyrkii edelleen estämään kurssit ja koulutuksen Lahdessa" ollutta juttua.\nJutussa kerrottiin, että\n"SRAL:n hallituksen edustaja lähetti MPK:lle kirjeen, jossa vaadittiin mm OH3AC:n kurssin poistamista MPK:n koulutuskalenterista. Kirjeessä esitettiin taas SRAL:n keväisen kirjeen tapaan totuuden vastaisia asioita sekä kurssista, kurssin opetuksesta että opetusmateriaalista."\nKirjeen lähettäjä ja SRAL:n edustajana esiintynyt oli Jari Kekki, OH2EXE.\nOlet mahdollisesti sitä mieltä, että oikeampi foorumi SRAL:n hallitusta ja sen toimintaa koskevalle kirjoitukselleni olisi ollut SRAL:n oma tiedotuskanava. Kirjoittaja on aivan samaa mieltä. Lähetin kirjoitukseni SRAL:n ”uutiskirje” - toimitukselle / päätoimittajalle. Hän ilmoitti minulle, ettei mielipiteitä julkaista: ”…en ole ajatellut uutiskirjeessä olevan mielipideosastoa...”.\nTätä kirjoitettaessa SRAL:lla on edessään uusien voimien, uusien hallituksen jäsenten valinta. Liiton hallituksessa on tapahtunut äskettäin äkillisiä muutoksia. Aluksi huhuina levinneet tiedot tapahtumista jo sinänsä viittaisivat siihen, ettei kaikki ole aivan ”kohdallaan”?\nKuitenkin me OT-jäsenetkin jaksamme toivoa – ajasta aikaan ja vuodesta vuoteen, että vielä aurinko risukasaan osuisi. Kiistat, käänteet, toimenpiteet tai toimimattomuus osuvat yhtä hyvin juhla- kuin muullekin vuodelle. Jo pidempään jatkuneelle tilanteelle on kuvaavaa, ettei Liiton juhlavuodesta tainnut tulla odotettua nostetta? Kuitenkin perinteikäs suomalainen radioamatööritoiminta tarvitsee nyt ja tulevaisuudessa toimivan keskusjärjestön.\nOn syytä kiittää heitä, jotka ovat asettautuneet ehdolle hallitukseen. Hallitukseen valituilla tulee olemaan haastavia tehtäviä. Toiminnan uudistamisen tarve on suuri. Rutiinitehtävien hoito ei riitä menestykseen. On suoraan sanottava – kuten muutamat muutkin ovat sanoneet tässä maassa, että Liiton toiminnassa on vuosien varrella tehty virheitä. Niiden korjaaminen ei käy kuten Strömsössä. Korjaukset voivat vaatia kipeitäkin toimenpiteitä. Niiden toteuttamiseen tarvitaan valmiutta ja rohkeutta.\nEräs merkittävimmistä Liiton toimintasektoreista on koulutus ja uusien jäsenten hankinta. Jäsenkatoa ei välttämättä saada hetkessä loppumaan, mutta plus-miinus tasapaino tilanne on käsitykseni mukaan mahdollista saavuttaa kohtuullisessa ajassa ensin. Kun/jos Liiton toiminta saadaan nousujohteiseksi ja taloudellinen tilanne paremmin hallintaan, ainakaan näistä syistä kenenkään ei tarvitse jättää jäsenmaksuaan maksamatta.\nJälleen kerran on pakko muistuttaa siitä, että Liiton tiedottamisen tulisi olla mahdollisimman avointa ja läpinäkyvää. Myös huonoista ja ikävistä asioista pitää jäsenkunnalle kertoa. Mikäli ei kerrota, seurauksena on huhujen kierre.\nKun tiedotus toimii ja jäsenkunnalle selviää esimerkiksi hallituksen toimet riittävässä laajuudessa sen uutisista ja muusta tiedottamisesta, seurauksena on hallituksen ja jäsenkunnan ”vuoropuhelun” tehostuminen. Se on demokraattisen ja tehokkaan järjestötoiminnan kulmakiviä.\nKun ”SRAL:n arvot” oikein yleisen kokouksen päätöksellä hyväksyttiin, pitää kysyä, onko niiden hengessä toimittu? Onko Liiton hallitus itse noudattanut arvoja? Meidän pitäisi radioamatööreinä pystyä parempaan ainakin keskenämme.\nTämän mielipiteeni tarkoitus on osoittaa, että jäsenkunnasta löytyy edelleen myötämielisyyttä ja kannustusta Liiton toiminnan kehittämiselle. Painotan kuitenkin sitä, että niin Liiton hallituksen kuin meidän jäsenten tulee tunnustaa tosiasiat ja tehdyt virheet. Korjaustoimissa tarvitaan realismia ja tulosten tarkastelussa myös kritiikki on tarpeen. Tein myönteisessä tarkoituksessa seuraavat ehdotukset Liiton hallitukselle. Niiden kohtalosta en ole toistaiseksi kuullut mitään, mutta toivossa eletään. Ehdotuksissa on ainakin osittain puututtu asioihin, joihin viittasin edellä.\nEhdotuksia SRAL:n hallitukselle 12.9.2021\n1. CW läheteluokan aktivointi\nTätä olen yrittänyt useaan kertaan, mutta tuloksetta. Yrityksiä olen tehnyt mm. Liiton kyselytunneilla. Kari Raatikainen, OH2BCY; teki yhden hyvän yrityksen SRAL:n vuosikokouksessa Riihimäellä, jossa mm. ”Liiton arvot” hyväksyttiin. Silloinen Liiton puheenjohtaja Merja Koivaara, OH1EG; lupasi toimenpiteitä. Vuosikokouksen mahdollinen päätös muuntui suulliseen lupaukseen. En ole sellaisia CW-toimia todennut. CW:n edistämisen historia on pitkä mutta kivinen!\nMuistelen, miten muinoin kuntakumauksissa CW-aktivointi toimi erinomaisesti. Kilpailut ym. aktiviteetit myös edistävät CW:n käyttöä, mutta varsin rajallisesti. Monissa maissa on aivan oikein ryhdytty aktivoimaan morsekoodin käyttöä. Olisi meilläkin kehitettävä toimenpiteitä, joilla saataisiin pidempiaikaisia edistysaskeleita. Puolestani ehdotan seuraavia aktivointeja vaikka osin kokeellisina:\n* Liiton bulletiinit ja kuittaukset CW:llä\n* CW näytöksiä ra-toiminnan esittelyjen yhteyteen\n* Pitkäaikaisia aktiviteetteja kunnon palkinnoin\n* Sähkötyskilpailu kesäleirin vakio tapahtumiin ja CW kokeita / todistuksia jakoon\n* Suomalainen ”Slow Morse Group” (on ajoittain ollutkin)\nLiikenteemme alkuperäisen läheteluokan suosiminen sopisi Liiton juhlavuoteen hyvin.\nAsian ohessa teen kysymyksen, jota sopisi selvittää. Onko ”suurella yleisöllä” edelleen se käsitys, että CW kuuluu pakollisena radioamatöörin pätevyyteen? Jos on, se pitäisi korjata.\n2. Suomalaisen aloitusluokan toteuttamisen mahdollisuudet\nTämä vaatisi laajat perustelut, mutta kun tähän on löydettävissä netin ”Foundation” lähteitä runsaasti mm. RSGB:n sivuilta, tyydytään oleelliseen.\nOlen sanonut, että suomalaisten radioamatöörien koulutus- ja tutkintojärjestelmän historia on ennakkoluulojen historiaa. Elämmekö nykyäänkin vielä sellaisessa tilassa? Miksi ulkomaiset, menestyneet systeemit eivät kiinnosta, ja niihin suhtaudutaan ennakkoluuloisesti? Pitääkö Suomessa pyörä keksiä aina uudestaan? Tämä on ainakin toinen kerta, kun tuon asian esille, mutta aikaisemmin siihen ei ole puututtu ollenkaan. Mitkään ”keskustelut” eivät riitä, eivätkä riitä muidenkaan vastaavien järjestelmien osalta.\nJotta jokin koulutusjärjestelmä pätevyyksineen olisi edistyksellinen, ja soisi mahdollisuuden lähteä harrasteeseen matalammalta rappuselta sekä olisi radioamatööriksi tuloa helpottava, se vaatii mm. vertailua, tutkimusta ja mielellään kokeilua. Tarkoituksena olisi löytää mm. sopiva suhde pätevyysvaatimusten ja oikeuksien välillä koulutus- ja tutkintotoimintaa unohtamatta. Se vaatii työtä. Jos ei löydy tekijöitä, ollaan tietenkin ”jumissa”. Siihen en sentään usko.\nMiksi ehdotan ”aloitusluokan” mahdollisuuksien selvittämistä? Foundation luokan tutkintoa on väitetty esim. tekniikan osalta vaikeammaksi kuin meikäläistä T1 -koetta. Ei sitä varmaan Britanniassa sovellettaisi, ellei se olisi tuottanut etuja. Kuten juuri sen oleellisen edun, että pystytään antamaan koulutus lyhyessä ajassa, jopa yhden viikonlopun aikana. Siihen olisi tietenkin vedettävä meikäläinen perusluokka rinnalle. Miten on? Ei pitäisi tehdä päätelmiä ”musta tuntuu” periaatteella.\n3. Kouluttajat ja tutkintoja pitävät henkilöt\nOli muistaakseni vuosi 2017, kun Liitto teki ”tutkintouudistuksen”. Sen puitteissa Merja Koivaaran, OH1EG; hallitus lakkautti tutkintopätevyyksiä sitä asianomaisille perustelematta. Pätevyyksiä myöhemmin palautettiin, muttei kaikkia.\nPaha ”suonenisku” koulutus- ja tutkintotoiminnalle oli määräys, jonka mukaan sama henkilö ei voi toimia kouluttajana ja tutkijana. Tuo määräys olisi vaatinut tarkat ja hyvät perustelut, mutta sellaisia emme nähneet.\nIkävä piirre perustelemattomuuden ohella oli, että siinä luotiin epäluotettavuuden varjo koko tutkintotoiminnan ylle. Eräät koulutus- ja tutkintotoiminnassa olleet saivat tarpeekseen ja lopettivat siihen. Liitolla ja kerhoilla on onneksi ollut monia pitkäaikaisia toimijoita, jotka ovat uhranneet aikaansa tähän Liiton kannalta erittäin tärkeään toimintaan. Ei monilla kerhoilla ole nykyisin resursseja runsaaseen kouluttaja- ja tutkijamäärään.\nLisäperusteluna lyhyesti, että mm. suomalaisissa ammattiradion käytön koulutus- ja pätevyystutkinnoissa voi tietääkseni toimia sama henkilö. Ellei näin voi myös radioamatöörien vastaavassa toiminnassa tehdä, se vaatisi erittäin pätevät perustelut. Koska en puolestani sellaisia syitä näe, ehdotan, että hallitus toimii em. päätöksen pikaiseksi kumoamiseksi. Toisin sanoen sama henkilö voisi toimia sekä kouluttajana että pätevyystutkijana. On käytettävä muita keinoja kuin summittaisia rajoituksia, jos näiden toimintojen pätevyyttä epäillään.\n4. Koulutus- ja tutkintoasioita käsittelevä palsta Radioamatööri-lehteen\nKoulutus- ja tutkintoasioita on käsitelty minimaalisen vähän lehden palstoilla. Meillä on mm. koronan aiheuttama tilanne ja toisaalta etäkoulutusta on kehitelty. Syitä omaan palstaan siis löytyy.\nKerhokirjeen 2021-9 valmistusprosessi ja avustajat\nTämän OH3AC Kerhokirjeen aineisto kerättiin yhteensä 1206 sähköpostista, vihjeestä tai nettisivuilta. Tulleesta aineistosta pystyttiin vain 4-5 % julkaisemaan tässä OH3AC Kerhokirjeessä. Osa aineistosta siirtyy taas seuraavaan Kerhokirjeeseen. Erikoiskiitos vihjeitä, ideoita ja ajatuksia suoraan tai välillisesti lähettäneille avustajille:\nAarno, OH2HAI; Markus, OH3RM; Jari, OH5ZN; Vesa, OH3FYE; Tomi, OH3FSR; Olli-Jukka, OH2OP; Timo, OH1TH; Kari, KKX; Kari, OH2BCY; Jarmo, OH2GJL; Kalevi, OH3NAO; Matti, OH3MMF; Helena Peippo; Jaakko, OH3JK; Timo, OH5LLR; Marko, OH2LGW/ OH4MP; Pertti, OH7KP; Hessu, OH6XY; Hannu, OH3HA; Jari, OH8LQ; Eetu, OH3BLT; Harri, OH3UP; Pekka, OH1LA; Kari, OH2BC; Kari, OH5TS; Ari, OH6MW; Kari, OH5YW; Heikki, OH3JF; Jan, OH8FQS; Jani, OH3EXS; Kim, OH6KZP; Jens, OH2CDZ; Timo, OH3TMI; Markku, OH2RA; Arto, OH3NVK; Tuomo Nikkari, Jorma, OH2KI; sekä useat tekstissä mainitut sivustot, OHFF-puskaistit, SDXL ja DailyDX-bulletiini. Toivottavasti kaikki tulivat mainituiksi!?